Netissä voi vaikuttaa monella tavalla - Toivoa ja toimintaa\nNetissä vaikuttaminen on nykyään yksi merkittävä vaikuttamisen tapa. Voimme vaikuttaa netissä julkaisemalla kirjoituksia, kuvia ja videoita, tykkäämällä muiden julkaisuista, jakamalla kampanjavideon tai vaikka allekirjoittamalla vetoomuksen.\nVerkkovaikuttamista voi tapahtua netissä oikeastaan missä vain, mutta sosiaalisen median rooli on suuri. Moni meistä asioi ja oleilee netissä päivittäin jopa kymmeniä kertoja, ja mm. Instagram-, Facebook-, YouTube- ja TikTok-tilien kautta olemme sähköisesti yhteydessä kymmeniin, satoihin tai jopa tuhansiin ihmisiin päivittäin. Näitä samoja kanavia voimme käyttää myös hyvinä ja tärkeinä pitämiemme asioiden edistämiseen.\nTästä tekstistä voit lukea, miksi verkkovaikuttaminen on tehokasta ja mitä haasteita siihen liittyy. Lisäksi kerromme käytännön vinkkejä erilaisiin vastuullisen verkkovaikuttamisen tapoihin.\nHuom! Sivusta on olemassa myös tiiviimpi versio esimerkiksi yläkoululaisten käyttöön. Se löytyy sivustomme blogista otsikolla Oppilaan ohje verkkovaikuttamiseen.\nSosiaalinen media on tärkeä vaikuttamiskanava\nNettivaikuttamiseen liittyy myös haasteita\nVerkossa vaikuttamisen tapoja\nTykkää, kommentoi, keskustele, jaa\nOta kantaa virallisesti\nKuva: 7shifts / Unsplash\nVerkkovaikuttamisesta tai verkossa osallistumisesta on käytetty sanaa klikkausaktivismi tai lyhyemmin kliktivismi (engl. clicktivism). Kliktivismistä on tullut merkityksellistä vaikuttamistoimintaa oikeastaan vasta 2010-luvun vaihteen tienoilla. Kliktivismin kenttä muuttuu nopeasti verkon palvelujen ja sovellusten kehittyessä jatkuvasti. Nopeasta muutoksesta kertoo sekin, että kliktivismi-sana kuulostaa monen korvaan nykyään ehkä hupaisalta tai jo hiukan vanhahtavaltakin. Itse verkkovaikuttamisen merkitys on viime vuosina lähinnä kuitenkin vain kasvanut. Välitämme verkossa päivittäin entistäkin enemmän tietoa, ajatuksiamme, tunteitamme ja kokemuksiamme.\nVerkkovaikuttamisen tapoja on valtavasti erilaisia. Nettivaikuttaminen voi olla esimerkiksi tapahtuman tai mielenilmauksen viestintää, toiminnallinen videohaaste, vetoomuksen allekirjoittaminen, meemin tekeminen, lehtijutun jakaminen tai vaikkapa omista arvoistaan kertomista profiilikuvakehyksen avulla. Myös ajankohtaisista ilmiöistä, mielipiteistä ja arvoista keskusteleminen verkossa on tärkeä osa nykyisiä kansanliikkeitä.\nSomessa meistä jokainen voi viestiä itselleen tärkeistä asioista, tunteista ja kokemuksista. Viestintä ja vaikuttaminen ovat kuitenkin myös ammatti ja monien ihmisten keskeinen työn sisältö niin julkisella sektorilla, yrityksissä kuin kansalaisjärjestössäkin. Samoin kuin markkinointiinkin, käytetään viestinnän suunnitteluun ja vaikuttavuuden tehostamiseen työpaikoilla valtavia määriä resursseja, kuten aikaa, työvoimaa, rahaa ja koulutusta.\nViestintää ja vaikuttamista tehdään monenlaisista tarkoitusperistä. Minkälaisten aiheiden parissa haluaisit itse vaikuttaa? Entä tunnistatko, kun sinuun kohdistuu esimerkiksi poliittista tai kaupallista vaikuttamista?\nTässä tekstissä keskitytään pääasiassa julkiseen nettivaikuttamiseen ja someen erityisesti sillä kulmalla, miten voit itse vaikuttaa netissä yksittäisenä ihmisenä. Kannattaa kuitenkin muistaa, että tärkeitä vaikuttamiskanavia on monia. Julkisten kanavien lisäksi vaikuttaa voi myös esimerkiksi oman harrastusryhmän, koulun tai työpaikan sisäisen viestinnän kautta. Henkilökohtaisten kanaviemme lisäksi moni meistä voi hyödyntää vaikuttamistarkoituksessa ainakin jonkun edellä mainitun organisaation verkkosivuja, blogia, sähköpostilistoja ja somea tai ainakin mahdollisuutta tähän voi tiedustella.\nKoska asiat leviävät verkossa helposti, meidän on kiinnitettävä erityistä huomiota siihen, että viestimme vastuullisesti: keskustelemme kohteliaasti, perustelemme mielipiteemme ja emme välitä valeuutisia tai lietso vihapuhetta.\nTässä tekstissä keskitytään siihen, miten voimme itse vaikuttaa. Katso taustaksi Mediakasvatusseuran videolta miten meihin vaikutetaan? (videon kesto 2:19)\nLue Ylen juttu Imatran yhteislukion somekampanjasta, jossa kaikki Suomen lukiot haastetaan kierrättämään vanhojentanssipuvut.\nSosiaalista mediaa voidaan käyttää monilla tavoilla ja moniin eri tarkoituksiin. Somessa vietetään aikaa, pidetään yhteyttä ystäviin ja löydetään uusia ystäviä, seurataan maailman tapahtumia ja opitaan uusia asioita. Lisäksi voimme käyttää sosiaalista mediaa myös vaikuttamisen välineenä: mielipiteillämme ja esimerkillämme voimme ainakin jonkin verran vaikuttaa siihen, mitä lähipiirimme ja muut ihmiset ympärillämme sanovat, tekevät ja ajattelevat. Monille organisaatioille järjestöistä yrityksiin some on nykyään aivan keskeinen vaikuttamisen väline.\nUsein sosiaalinen media on tehokas ja useimmissa maissa myös kaikkien ihmisten saavutettavissa oleva, ilmainen tapa tiedon ja ajatusten levittämiseksi. On hyvä huomata, että verkon välityksellä ihmiset voivat saada ääntänsä kuuluviin myös sellaisissa maissa, joissa demokraattinen osallistuminen ja vaikuttaminen eivät ole samalla tavalla mahdollisia kuin esimerkiksi Suomessa.\nSuomessakin osa somessa levinneistä kampanjoista on ollut hyvinkin vaikuttavia. Moni tuntee esimerkiksi Ilmastoveivin, Vaatevallankumouksen, Siivouspäivän tai Lempivaatteeni- ja Tahdon2013 -kampanjat tai on jopa itse osallistunut niihin tavalla tai toisella. #metoo on hyvä esimerkki kansainvälisesti paljon huomiota ja keskustelua herättäneestä some-liikkeestä. Mitä nettikampanjoita sinä tunnet tai mihin olet osallistunut? Mihin kampanjaan voisit osallistua tai haluaisitko kenties itse aloittaa kampanjan sinulle tärkeästä aiheesta?\nVaikuttavat viestit koostuvat esimerkiksi seuraavista elementeistä:\n– ydinviesti ja siihen liittyvä muutostavoite ovat selkeät, eli viestin vastaanottajan on helppo ymmärtää mistä on kyse ja mihin viestillä pyritään\n– viesti on hyvin perusteltu ja siihen liittyvä mahdollinen tutkimustieto on ilmaistu yleistajuisesti\n– kieliasu on hyvä ja selkeä\n– kohderyhmä on hyvin rajattu (esimerkiksi 15-vuotiaalle ja 65-vuotiaalle kannattaa yleensä viestiä erilaisilla tavoilla ja yleensä myös erilaisia kanavia pitkin)\n– kuvia, tekstejä, ääntä ja videoita käytetään monipuolisesti\n– viesti sisältää huumoria\nMikään vaikuttamisen tapa ei yksin ratkaise kaikkia maailman ongelmia. Siksi tarvitsemme netissä vaikuttamisen lisäksi myös mielenosoituksia, poliitikoille ja yrityksille kirjoitettuja viestejä ja palautetta, perhosniittyjen perustamista, kuluttaja-aktivismia ja kuntalaisaloitteita. Useimmiten verkossa ja fyysisessä todellisuudessa tapahtuva vaikuttaminen tukevat toisiaan. Hyvänä esimerkkinä tästä ovat nuorten ilmastolakot. Ne ovat näkyneet sosiaalisessa mediassa paljon ja saaneet myös valtavan määrän ihmisiä kaduille.\nAina yhteiskunnallisesta keskustelusta ei seuraa konkreettisia tekoja. Toisin sanoen se, että jotain ongelmaa käsitellään sosiaalisessa mediassa laajasti, ei vielä tarkoita sitä, että ongelma saadaan käytännössä ratkaistua. Silti keskustelu on tärkeää. Vaikuttamista ja tiedon välittämistä verkossa tarvitaan välttämättä, jotta mm. ympäristöongelmia, eläintuotannon haasteita sekä ihmisoikeuskysymyksiä ja -rikkomuksia saadaan korjattua.\nSosiaaliset mediat tarjoavat meille melko rajatun näkymän maailmaan. Facebook, Google, YouTube, Netflix, Yle Areena ja lähes kaikki muut isot tekijät ohjaavat meitä käyttäjiä sellaisten tietojen, näkemysten ja materiaalien äärelle, joista ne olettavat meidän pitävän.\nNiin kutsutut suosittelualgoritmit keräävät meistä ja mieltymyksistämme tietoa ja päättelevät sen avulla, minkälaista sisältöä haluaisimme nähdä. Jokaisella toimijalla on oma tapansa hyödyntää käyttäjistä kerättyä tietoa.\nAlgoritmien hyvä puoli on se, että niiden avulla somesisällöistämme karsiutuu pois meille turhaa informaatiota. Huono puoli on se, että samalla karsiutuu myös monenlaista oleellista tietoa. Algoritmien takia somekanavistasi muotoutuu pikkuhiljaa todellisuutta vääristäviä, ainoastaan henkilökohtaisia mieltymyksiäsi korostavia informaatiokuplia.\nInformaatiokuplista puhutaan paljon, mutta tutkimusten mukaan tekniikka ei ole vielä tarpeeksi kehittynyttä, että todellisia umpikuplia voisi syntyä. Periaatteen tasolla informaatiokupla kuitenkin muodostuu esimerkiksi näin: tykkäät somessa usein kissavideoista ja harvemmin kavereiden jakamista uutisjutuista. Pian somekanava ei näytä sinulle uutisia enää ollenkaan. Uutisvirtasi täyttyy pelkistä kissavideoista samalla kun mm. ihmisoikeusloukkauksiin ja ympäristöongelmiin ja -ratkaisuihin liittyvät uutiset ja muut sisällöt katoavat kokonaan. Somekanavan informaatiokuplaa voi olla hankalaa huomata, sillä voimme helposti ajatella, että myös julkaisuja jakavat kaverimme ovat nykyään kiinnostuneita lähinnä kissavideoista.\nVaikuttamistoimintaa informaatiokuplat hankaloittavat, koska erilaiset sisällöt leviävät helposti niistä jo valmiiksi kiinnostuneille, mutta uusia kohderyhmiä on niiden takia paljon hankalampi tavoittaa. Jos toivot somen uutisvirran pysyvän monipuolisena, kannattaa somessa tykkäillä monenlaisista asioista ja vierailla säännöllisesti monenlaisilla sivuilla.\nVaikka yksittäiset ihmiset voivat levittää somessa omaa sisältöään ilmaiseksi, eivät Instagramin ja Facebookin kaltaiset organisaatiot ole yleishyödyllisiä organisaatioita. Ne ovat kaupallisia toimijoita, jotka hyödyntävät klikkauksiamme ja jakamiamme sisältöjä mm. voidakseen kohdentaa meille paremmin maksullista mainontaa. Aiemmin myös mm. yleishyödylliset järjestöt hyötyivät somen tarjoamasta ilmaisesta näkyvyydestä, mutta nykyään laajan somenäkyvyyden saaminen vaatii järjestöiltä yhä useammin ammattimaista viestintää ja rahallisia panostuksia.\nVoisimme ajatella, että some tarjoaa näkyvyyttä kaikille tasapuolisesti. Käytännössä eri ihmisten ja toimijoiden erilaiset etuoikeudet ja valtasuhteet näkyvät kuitenkin myös sosiaalisessa mediassa. Ne toimijat, joilla on jo valmiiksi yhteiskunnallista näkyvyyttä ja valtaa, saavat helpommin näkyvyyttä myös somessa. Esimerkiksi poliitikkojen ja muiden julkkisten on paljon helpompi saada somessa seuraajia kuin ihan tavallisten ihmisten tai varsinkaan yhteiskunnan epätasa-arvoisuudesta valmiiksi kärsivien henkilöiden, kuten kuten kodittomien tai turvapaikanhakijoiden.\nVaikka internetin on sanottu parantavan demokratian toimintaa tarjoten yhä useammalle ihmiselle kanavan saada mielipiteitään isojen kansanjoukkojen kuuluviin, on syytä muistaa, että todellisuus ei ole aivan näin mutkaton. Haasteita on kuitenkin helpompi ratkoa, kun ne on ensin tiedostanut.\nKun internetiä halutaan käyttää maailman parantamiseen, nousee usein esiin kysymys myös siitä, millaisia ovat digitalisaation ympäristövaikutukset. Verkon käyttö kuluttaa paljon energiaa, mutta tutkimustieto aiheesta on vielä puutteellista. Tarvitsemme lisää tietoa ja avointa keskustelua yhä kasvavan dataliikenteen, kuluttajien käyttäytymisen ja energiankulutuksen välisestä suhteesta. Tässäkin asiassa on kuitenkin hyvä huomioida mittasuhteet. Suomalaiset käyttävät eniten nukkumiseen, työn tekemiseen ja videosisältöjen katsomiseen. On melko varmaa, että katsotut videosisällöt eivät ole pelkästään sellaisia, jotka sivistävät meitä ja avartavat maailmankuvaamme. Jos osa videosisältöjen katsomiseen käytetystä ajasta käytetäänkin verkkovaikuttamiseen, jäädään toiminnan positiivisissa vaikutuksissa luultavasti plussan puolelle.\nMediataitokoulun tehtäväidea: Tunnistatko kaupallisen vaikuttamisen somessa?\nVaikuttaminen on viestintää, jonka tavoitteena on muuttaa muiden ihmisten käsityksiä jostakin asiasta tai ilmiöstä tai jopa heidän käytöstään. Siksi vastuullisuus on tärkeä osa vaikuttamista: meistä jokainen on vastuussa omasta viestinnästään ja muusta toiminnastaan internetissä. Meidän tulisi myös osata suhtautua kriittisesti muiden viestintään ja jakamiin sisältöihin.\nKoska tiedon jakaminen on sosiaalisessa mediassa helppoa ja mahdollista kaikille, liikkuu siellä myös paljon vahingossa tai tarkoituksella levitettyä väärää tietoa. Tarkoituksella levitettyä harhaanjohtavaa tietoa kutsutaan disinfomaatioksi. Misinformaatiolla taas tarkoitetaan puutteellista tai väärää tietoa, jota levitetään epähuomiossa esimerkiksi omista puutteellisista tiedoista johtuen.\nMyös vihapuhetta esiintyy verkossa valitettavan paljon. Vihapuheella tarkoitetaan suvaitsemattomuutta, syrjintää tai vihamielisyyttä erilaisia ihmisiä ja ihmisryhmiä kohtaan sekä siihen liittyvää vihan levittämistä, lietsomista, edistämistä tai oikeuttamista. Sananvapaudella taas tarkoitetaan jokaisen ihmisen oikeutta ilmaista, julkistaa ja vastaanottaa mielipiteitä, tietoja ja muita viestejä kenenkään ennalta ehkäisemättä. Vihapuhe ei kuulu sananvapauden piiriin, sillä sananvapauden turvin ei sallita muiden ihmisten perusoikeuksien tai ihmisarvon loukkaamista. Vihapuhe on rikos.\nSomessa tarvitsemme erityisen hyvää medialukutaitoa. Kannattaa harkita kahdesti, millaisia sisältöjä siellä itse jakaa. Vastuullisella vaikuttamisella tarkoitetaan toden puhumista ja kohteliasta keskustelua. Vastuullisessa vaikuttamisessa emme siis kerro tai levitä valheita tai perättömiä huhuja asioista tai muista ihmisistä, vältämme vihapuhetta kaikin tavoin emmekä muutenkaan loukkaa toiminnallamme muita ihmisiä. Lisäksi perustelemme tietomme, mielipiteemme ja näkemyksemme huolellisesti.\nTunnista valeuutinen Pääkaupunkiseudun kirjastoverkoston (Helmet) ohjeilla!\nKuten edellä jo mainittiin, voidaan kestävän kehityksen haasteisiin vaikuttaa internetissä lukuisin eri tavoin. Seuraavassa esittelemme joitakin helppoja ja konkreettisia vaikuttamistapoja. Osa vinkeistä liittyy somevaikuttamiseen, osassa hyödynnetään erilaisia verkkosivuja tai palveluita internetissä. Mikä tai mitkä niistä tuntuvat sinulle sopivilta vaikuttamisen tavoilta ja mihin itsellesi tärkeisiin asioihin haluaisit vaikuttaa?\nHuom! Ohjeista on olemassa myös tiiviimpi ja kuvapitoisempi versio esimerkiksi yläkoululaisten käyttöön. Se löytyy sivustomme blogista otsikolla Oppilaan ohje verkkovaikuttamiseen.\nIhan tavalliset somessa tehtävät asiat voivat olla yllättävänkin tehokasta vaikuttamista, olivatpa esille nostetut asiat isoja tai pieniä.\nTYKKÄÄ TAI KOMMENTOI\nEsimerkiksi Facebook toimii siten, että siellä julkaistut postaukset näkyvät sitä paremmin, mitä enemmän niistä on tykätty (tai reagoitu sydämin tai hymiöin), niitä on kommentoitu ja jaettu. Jos näet somessa kiinnostavan postauksen, tykkää, kommentoi ja/tai jaa se!\nSosiaalinen media on nykyään tärkeä keskustelualusta. Keskusteluun osallistumisen tapoja on monia. Voit itse aloittaa keskusteluja postaamalla stooreja, kuvia tai linkkejä kiinnostavista aiheista tai kirjoittamalla ajatuksiasi muiden nähtäville. Voit myös osallistua muiden aloittamiin keskusteluihin erilaisissa ryhmissä tai kommentoimalla hyvin perustellen kaverin postausta.\nErityisesti twitterissä voit haastaa keskusteluun mukaan niin ministereitä, kansanedustajia, yritysjohtajia, tutkijoita, järjestöjen edustajia kuin lehtitalojen johtajiakin tägäämällä, eli merkitsemällä heidät keskustelun osaksi.\nMyös oman tuttavapiirin kanssa keskustelu voi olla yllättävän tehokasta vaikuttamista, oli käytössä oleva somekanava mikä tahansa.\nMuista, että räyhääminen on harvoin tehokasta vaikuttamista. Keskustellessasi pysy ystävällisenä ja kohteliaana ja perustele mielipiteesi hyvin. Älä provosoidu, vaikka keskustelukumppanisi sitä yrittäisi, älä hauku, äläkä mene henkilökohtaisuuksiin. Hyvä peukalosääntö on, että somessa ei kannata sanoa asioita, joita et sanoisi kasvotustenkaan.\nVoimme vaikuttaa omilla ostovalinnoillamme jonkin verran, sillä yritykset muokkaavat markkinointiaan ja valikoimiaan myös kulutustilastojen perusteella. Vaikutus kuitenkin kasvaa, kun kerromme valinnoistamme yrityksille ja muille ihmisille, perustelemme valintojamme, jaamme tietoa ja innostamme tai kannustamme muita kestävien valintojen tekemiseen. Some on tässä hyvä apuväline, samoin blogit ja vlogit.\nOmista valinnoista kertomisen lisäksi voit jakaa myös uutisia, artikkeleita, kyselyitä, kuvia tai videoita sinulle tärkeistä aiheista. Postauksesi muuttuu muille kiinnostavammaksi, kun perustelet, miksi jakamasi juttu on mielestäsi tärkeä tai kiinnostava. Voit myös koota lyhyen tiivistelmän jutun sisällöstä. Näin myös sellainen ihminen, joka ei jaksa avata linkkaamaasi juttua, saattaa saada käsityksen sen sisällöstä.\nEnnen tiedon jakamista kannattaa vielä tarkistaa, että tieto on peräisin luotettavasta lähteestä eikä sisällä huuhaata. Apuna voit käyttää esimerkiksi tätä pääkaupunkiseudun kirjastoverkoston vinkkilistaa.\nIlmastoaktivisti Greta Thunberg postasi Facebookiin uutisen luonnon monimuotoisuuden vähenemisestä.\nEräs tehokas viestintätapa on ison ihmisjoukon mielipiteen välittäminen sopivalle taholle. Järjestöt tekevät tätä esimerkiksi keräämällä nimiä vetoomuksiin ja luovuttamalla ne poliitikoille tai yrityksille, jotka tekevät asiaan liittyviä päätöksiä tai lakialoitteita. Yleensä vetoomuksen voi allekirjoittaa ilman tunnistautumista tai rekisteröitymistä mutta omalla nimellä.\nMonet järjestöt keräävät jatkuvasti tai ajoittain nimiä eri aiheisiin liittyviin vetoomuksiin. Tarkista, onko sinulle tärkeällä järjestöllä parhaillaan käynnissä vetoomuskampanjaa. Jos et ole minkään järjestön jäsen tai aktiivinen seuraaja, voi tästä listasta olla apua sinua kiinnostavien vetoomusten löytämisessä: Amnesty, WWF, Greenpeace, Pelastakaa lapset, Ihmisoikeusliitto, Hiilivapaa Suomi, Finnwatch, SEY Suomen Eläinsuojelu, Oikeutta Eläimille, Avaaz jne. Voit mennä suoraan järjestön verkkosivustolle tai kirjoittaa hakukoneeseen järjestön nimen ja sanan vetoomus.\nKansainvälisellä ihmisoikeusjärjestö Amnestyllä on meneillään useita vetoomuskampanjoita samanaikaisesti. Myös alaikäiset voivat allekirjoittaa Amnestyn vetoomuksia ja useimpia muita vetoomuksia.\nMeemit ovat nopeasti toteutettava, ajan hermolla oleva ja hyvin tehtynä helposti somessa leviävä viestimistapa. Mikä aihepiiri sinua mietityttää, ärsyttää tai innostaa juuri nyt? Kerro se meemillä!\nLevitä valmiita meemejä omassa somessasi sekä koulun tai työpaikan somessa!\nTämä meemi kertoo elektroniikan päästöistä ja eri brändien vertailusta. Meemi on tehty Kännyköitä ja vastamainontaa -työpajassa Mäkelänrinteen lukiossa.\nHashtag-kampanjat ovat nykyään yksi suosittu vaikuttamisen kanava. Käyttämällä julkaisussasi tiettyä hashtagia eli avainsanaa tai aihetunnistetta, voit viestiä, että aihe on sinulle tärkeä. Hashtag voidaan liittää tekstiin, kuviin, videoihin tai vaikka jaettuun lehtijuttuun. Voit myös etsiä eri somepalveluissa julkaisuja käyttämällä hashtagia hakusanana tai nähdä listan suosituimmista ja ajankohtaisista hashtageista.\nHashtageja käytetään usein eri toimijoiden järjestämissä kampanjoissa, mm. Planin #EiHymyilytä-kampanjassa ja Eettisen kaupan puolesta ry:n #Lempivaatteeni-kampanjassa yhdistetään valokuva ja hashtag. Mistä sinulle tärkeästä aiheesta on parhaillaan käynnissä hashtag-kampanja?\nKuvien ja visuaalisen vaikuttamisen merkitys mediassa on kasvanut, ja ihmiset pysähtyvät helpommin sellaisen viestin äärelle, jossa on käytetty esim. laadukasta valokuvaa. Jos kuvassa on mukana ihmisiä, sen kiinnostavuus lisääntyy usein entisestään.\nMielenosoituksissa kyltit ovat tärkeä viestimistapa. Tee itsellesi mielenosoitukseen sopiva kyltti, kuvaa itsesi sen kanssa ja jaa kuva somessa! Koulu tai työpaikka voi kerätä kuvia yhteen, tehdä niistä kollaasin ja jakaa omissa viestintäkanavissaan, vaikka kuvat olisi otettu yksittäisten ihmisten kotoa käsin!\nMyös muunlaiset kuvat herättävät kiinnostusta. Vaikuttamistoiminnassa voidaan hyödyntää niin kauniita luontokuvia, hyviä kuvia tapahtumista kuin huolella laadittuja infograafejakin.\nJos valitsemasi aihe liittyy johonkin laajempaan kampanjaan, voit käyttää kuvan julkaisemisen yhteydessä myös kampanjaan mahdollisesti liittyvää hashtagia.\nHiilivapaa Suomi -kampanjan aktiivit vaativat tällä kuvalla energiayhtiö Fortumia luopumaan hiilivoiman käytöstä.\nKuva: Ansku Holstila\nNetin kautta on mahdollista ottaa kantaa poliittiseen päätöksentekoon keskustelujen, vetoomusten ja kampanjoihin osallistumisen lisäksi myös virallisia reittejä.\nOtakantaa.fi on kansalaisten, järjestöjen ja viranomaisten keskinäistä vuoropuhelua ja osallistumista tehostava verkkopalvelu. Palvelun tarkoituksena on helpottaa kansalaisvaikuttamista ja tiedonsaantia sekä lisätä päätösten valmistelun ja päätöksenteon läpinäkyvyyttä ja parantaa niiden laatua. Palvelun kautta voit vastata viranomaisten kyselyihin erilaisista teemoista. Selvitä, minkälaisia sinua kiinnostavia kyselyitä on parhaillaan menossa ja vastaa!\nOtakantaa.fi on osa oikeusministeriön laajempaa demokratiapalvelukokonaisuutta, jossa tarjotaan palveluita demokraattiseen vaikuttamiseen ja osallistumiseen. Muut demokratiapalvelut ovat kansalaisaloite.fi, kuntalaisaloite.fi, lausuntopalvelu.fi, nuortenideat.fi ja demokratia.fi.\nVerkossa vaikuttamisen tapoja on valtavasti erilaisia. Vaikka yllä olevasta listasta ei olisi löytynyt sinulle sopivaa tapaa, voit keksiä sellaisen itse. Millä tavalla sinä haluat vaikuttaa?\nInternet ja sosiaalinen media. Internetissä vaikuttaminen / Jyväskylän yliopiston informaatioteknologian tiedekunta\nSocial Media as a Formidable Force for Change / Huffpost (2017)\nNäin sinua ohjataan Facebookissa ja internetissä / Yle (2016)\nKliktivismin rajoitteet ja mahdollisuudet / Maan ystävät (2015)\nTuhoaako vai pelastaako digitalisaatio ympäristöä? / Sitra (2019)\nICT-ilmastotalkoot tapahtuvat konesaleissa / TEK, Tekniikan akateemisten jäsenlehti (4/2019)\nMiten meihin vaikutetaan? -video / Mediakasvatusseura (2019)\nKahdeksan keinoa tunnistaa valeuutinen / Helmet (2017)\nTunnistatko kaupallisen vaikuttamisen somessa-tehtävä / Mediataitokoulu (2019)\nTuota ja tulkitse – avaimia mediasisältöjen ja oman mediailmaisun analyysiin / Mediakasvatusseura (2016-2017)\nLuotettavan tiedon metsästäjät – Mediakasvatusmateriaali tieteestä ja tiedosta (ks. erit. sivut 12-15) / Kansallinen audiovisuaalinen instituutti ym. (2018)\nMikä on deepfake-video, valeuutinen tai Trollitehdas-peli? Yle Uutisluokan videot ja tehtävät auttavat tunnistamaan verkon ansat / Yle (2020)\nDisinformaation analysointi ja faktantarkistusprosessi / Faktabaari (2018) https://faktabaari.fi/baaripuhetta/disinformaation-analysointi-ja-faktantarkistusprosessi/\nViestinnästä vaikuttavuutta hankkeelle / Kaisa Larjomaa, Creative and Inclusive Finland (2017) http://osuma.metropolia.fi/wp-content/uploads/2018/01/Viestinn%C3%A4st%C3%A4-vaikuttavuutta-hankkeille-Kaisa-Larjomaa-Creative-and-Inclusive-Finland.pdf


Ibn Battuta – SHS\n(ʾAbū ʿAbd al-Lāh Muḥammad ibn ʿAbd al-Lāh l-Lawātī ṭ-Ṭanǧī ibn Baṭūṭah, أبو عبد الله محمد ابن بطوطة) (s. 1304-k. n. 1377). Yksi maailmanhistorian ehtiväisimmistä tutkimusmatkailijoista, joka kolmenkymmenen vuoden aikana kerkesi matkata mm. eri puolilla Afrikkaa, Eurooppaa, Lähi- ja Kauko-Itää sekä Kiinaa. Battutan reissut ylsivät kokonaisuudessaan yli 121 000 kilometriin - ainakin kolme kertaa sen matkan, minkä Marco Polo ehti elämänsä aikana seilailemaan (tämä on muutenkin kunnioitettava suoritus aikana, joka ei tuntenut polttomoottoreita, halpalentoyhtiöistä puhumattakaan). Vanhoilla päivillään Ibn Battuta kirjoitti matkoistaan kirjan, nimeltään napakasti Rihla (Matka), joka on myös ainoita hänen elämästään säilyneitä vähänkään luotettavia lähteitä.\nNykyään Battutan mainetta pitää yllä Ibn Battuta Mall, maailman suurin teemaostoskeskus Dubaissa.\n1 Ensimmäinen pyhiinvaellus muuttaa elämän\n2 Sivupolkuja Lähi-Idässä\n3 Afrikan itärannikon ihmeitä\n4 Sulttaanin palveluksessa\n5 Kahnauksia Kaukoidässä\n5.1 Viimein Kiinassa\n6 Mutkikas kotiinpaluu\n6.1 Espanjalainen episodi\nEnsimmäinen pyhiinvaellus muuttaa elämän\nBattuta syntyi Tangierissa, ja vietti varhaisen elämänsä opiskellen lakia. Kaksikymmentäyksivuotiaana hän päätti lähteä pyhiinvaellukselle Mekkaan, heittäen hyvästit perheelleen ja ystävilleen. Battuta tuskin tiesi tässä vaiheessa, että Marokkoon palaaminen kestäisi häneltä 24 vuotta.\nTietynlainen myötäsyntyinen kyty seikkailuihin hänellä selkeästi oli, sillä nuori mies päätti yrittää Mekkaan maateitse; tämä tarkoitti yleensä matkaamista kamelikaravaanien mukana, sillä yksinmatkaavien uhkana olivat kaikenkarvaiset ryöstelevät joukkiot. Battuta ei pitänyt kiirettä, vaan pysähteli matkan varrella kiinnostavissa kaupungeissa, ja löysipä yhdestä vaimonkin itselleen (tämä ei tulisi olemaan ensimmäinen kerta). Aleksandriassa, Kairossa ja Damaskoksessa riitti nähtävää, ja reissumiehemme teki moniaita matkoja sivuun reitiltään. Kairosta hän valitsi tietenkin sen kaikkein hankalimman reitin Mekkaan, jonne hän viimein saapui syksyllä 1326 - reilu vuosi Tangierista lähtönsä jälkeen.\nKotiinpalaaminen ei kuitenkaan vielä houkutellut, joten Ibn Battuta liittyi koilliseen matkaavaan pyhiinvaelluskaravaaniin. Tähän aikaan hän otti periaatteekseen olla koskaan matkaamatta samaa reittiä kahdesti: olihan maailmassa varsin paljon näkemistä.\nBattutan reitti mutkitteli erinäisten pyhiinvaelluskohteitten kautta Persiaan; tämä reissu kesti puoli vuotta ja päättyi viimein Bagdadiin kesäkuussa 1327. Bagdadista hän teki usean lyhyemmän matkan erinäisten karavaanien mukana (reissasipa hän paikallisen mongolipäällikkö Abu Sa'idinkin seurueessa). Viimein hän liittyi matkueeseen, jonka reitti kulki Arabian niemimaan aavikon läpi kohti Mekkaa.\nBattuta vietti kolmisen vuotta Mekassa. Paluu Marokkoon tuskin oli vielä miehen mielessä, sillä vuoden 1330 paikkeilla hän seilaili Punaisella merellä, poiketen mm. Jemenissä. Tälläkin matkalla hänen onnistui tavata paikallisia kuninkaallisia (taito, joka Battutalla tuntui olevan verissä, ja joka tuli ohjaamaan varsinkin hänen myöhempiä vaiheitaan huomattavasti).\nAfrikan itärannikon ihmeitä\nPunaiselta mereltä olikin helppo siirtyä rannikkoa alas Somaliaan, jossa Battuta pällisteli paikallista elämänmenoa, kiinnittäen erityistä huomiota Mogadishun sulttaanin äveriääseen hoviin neuvonantajineen, eunukkeineen ja lukuisine muine palvelijoineen.\nEtelämpänä Battuta vieraili mm. Mombasassa, sekä Kilwan kaupungissa (joka sijaitsee nykyisessä Tansaniassa; kuva ohessa), jota hän kuvaili yhdeksi maailman kauneimmista. Monsuunituulia hyväksikäyttäen hän purjehti takaisin Mekkaan, tällä kertaa Omanin kautta.\nBattuta vietti jälleen yhden vuoden Mekassa, mutta paikalleenasettuminen ei ollut miehemme agendassa edelleenkään. Maailmankuvaa laajentaakseen hän päätti hankkiutua Delhin sulttaani Muhammad bin Tughluqin palvelukseen; sulttaani oli islamilaisen maailman rikkain mies, joka oli myös tunnettu uskonnollisesta suvaitsevaisuudestaan. Reitti uuteen työpaikkaan ei tietenkään ollut suorin mahdollinen, vaan ennen Intiaan rantautumistaan Battuta ehti tehdä mutkan mm. nykyisen Turkin alueella ja Krimin niemimaalla.\nIntiaan hän lopulta päätyi Afganistanin vuoriston kautta. Muhammad bin Tughluqin hoviin Delhissä hän sai muilutettua itsensä varsin helposti, olihan hän opiskellut useita vuosia Mekassa; näinpä hänen palkattiin tuomariksi. Vaikka elämä sulttaanin alaisuudessa toi arvovaltaa ja uusia matkojakin, ei Battuta menestynyt uudessa ammatissaan. Kuuden vuoden tuomarinpestinsä aikana ailahtelevainen sulttaani vuoroin piti Battutaa uskottunaan ja vuoroin syytteli häntä maanpetoksesta. Epävakaiseeen elämään kyllästyneenä Ibn Battuta otti varmastikin riemastuneena vastaan sulttaanin ehdotuksen lähettää hänet Kiinaan suurlähettilääksi.\nUuden suurlähettilään matkasuunnitelmat menivät kuitenkin uusiksi heti kättelyssä: Battutan matkaseurueen kimppuun hyökkäsi joukko maantierosvoja, ja hän joutui erilleen kumppaneistaan. Vaikka ryöstetty ja mukiloitu Battuta onnistui löytämään ystävänsä muutamia päiviä myöhemmin, matka Kiinaan oli auttamatta keskeytettävä. Paluu Delhiin ei myöskään tullut kysymykseen, joten Battuta teki sen, minkä osasi parhaiten - eli lähti kiertotielle.\nSeurasi erinäisiä enemmän tai vähemmän onnistuneita reissuja Etelä-Intian rannikolla, joiden aikana hän mm. menetti osan uudelleen tapaamistaan matkakumppaneista myrskyssä. Koska Delhiin paluu ei edelleenkään houkuttanut, Battuta löysi itselleen suojelijan Nawayathin sulttaanista. Tämäkään pesti ei kestänyt kauan: polittiset hulinat ajoivat matkaajamme jälleen tien päälle, ja tällä kertaa Battuta oli päättänyt päästä Kiinaan asti. Ensin hän kuitenkin poikkesi Malediiveilla.\nVaikka tämä(kin) viisiitti oli tarkoitus pitää lyhyenä, Battuta taivuteltiin (enemmän tai vähemmän väkivaltaisin keinoin) jäämään saarille yhdeksäksi kuukaudeksi. Tällä kertaa syynä oli hänen lainopillinen asiantuntemuksensa, jonka kaltaista oli Malediiveilta hankala löytää, varsinkin kun saariryhmä oli vasta hiljattain kääntynyt islaminuskoon. Battuta nousi maan korkeimpaan kastiin tuomarinvirkansa ansiosta, ja onnistui saamaan vaimokseen yhden hallitsija Omar I:n tyttäristä. Elämä trooppisella saarella ei varmaankaan ollut hankalimmasta päästä; kuitenkin Battutaan alkoivat hiertää paikallisten letkeä suhtautuminen lakeihin ja asetuksiin (mm. se, että naiset patsastelivat julkisilla paikoilla yläosattomissa). Oli siis aika jatkaa matkaa.\nBattuta pääsi Kiinaan viimein vuonna 1345. Hän matkasi ensin läpi mongolien hallitseman Fujianin maakuntaan, ja ihmetteli paikallista flooraa ja faunaa. Suuren vaikutuksen häneen tekivät myös kiinalaiset keksinnöt (mm. paperiraha). Kuten muillakin matkoillaan, hän verkostoitui innokkaasti paikallisen muslimiväestön kanssa.\nKiinan nähtävyyksistä Battuta ehti näkemään mm. Pekingin; häntä myös kiinnosti suuri muuri, josta hän oli kuullut tarinoita. Nähtävästi Kiinan muuri oli 1300-luvulla kuitenkin huomattavasti pienempi kuin nykyään (Ming-dynastian restaurointiurakan jälkeen). Hän myös seilaili pitkin vaikuttavia kanavia, ja kirjoitti muistiin havaintojaan kiinalaisesta laivanrakennustaidosta.\nKiinanreissun jälkeen nöyristelevä elämä Delhissä ei kiinostanut; Ibn Battuta päätti viimein palata Marokkoon - n. 24 vuotta pyhiinvaellusreissulle lähtönsä jälkeen. Tyypilliseen tapaansa hän ei suinkaan valinnut suorinta reittiä, vaan ehti vielä käymään Sardiniassa ennen Tangieriin saapumistaan.\nKotona häntä odottivat enää surulliset uutiset. Hänen isänsä oli kuollut jo 15 vuotta sitten, ja äiti vain muutamia kuukausia ennen poikansa kotiinpaluuta. Afrikassa, Lähi-Idässä ja Euroopassa seuraavat vuodet olivat muutenkin kuoleman värittämiä, kun Musta surma kulki maasta toiseen makaaberia reittiään. Koska Battutalla ei ollut enää mitään syytä pysähtyä Tangierissa, päätti hän tehdä sitä, mitä parhaiten osasi. Hän lähti taas matkalle.\nTämänkertainen matka oli edellistä huomattavasti lyhyempi, ja vei hänet Välimeren yli Andalusiaan. Battutan tarkoitus oli hieman sotia Kastilian kuningas Alfonso XI:ä vastaan - mutta rutto ehti hoitaa homman hänen puolestaan, ja kuningas oli vainaa ennen kuin Battuta ehti astua Espanjan maaperälle. Täten matkailijallemme ei jäänyt muuta vaihtoehtoa kuin ottaa kaikki mahdollinen irti tilanteesta, ja katsella paikallisia nähtävyyksiä. Paluumatkallaan hän myös tutustui oman maansa kaupunkeihin, huomaten, että Musta surma oli tehnyt tuhojaan myös siellä (ja esimerkiksi aiheuttanut pääkaupungin siirtämisen Fèsiin).\nHaettu osoitteesta http://shsverkko.com/index.php?title=Ibn_Battuta\nLuokat: Henkilöt | Jännät ideat | Merielämää | Matkailu avartaa | Maat ja paikat | 1300-luku\nSivua on viimeksi muutettu 16. huhtikuuta 2017 kello 13.18.\nTämä sivu on näytetty 42 096 kertaa.


MATKALAUKKU » Kotimaan Matkailu\nArchive for the ‘Kotimaan Matkailu’ Category\nVisit Äänekoski kestävän matkailun asialla!\nOlemme mukana Visit Finlandin matkailuyrityksille ja -alueille kehittämässä Sustainable Travel Finland -ohjelmassa, jonka tavoitteena on matkailuun liittyvien toimintojen toteutuminen kestävällä tavalla. Ohjelman valtakunnallisena tavoitteena on, että Suomi tunnetaan yhtenä maailman kestävimmistä matkailukohteista vuoteen 2025 mennessä. Kaikki matkailutoimijat siis pohtimaan omaa hiilijalanjälkeään, johon voi vaikuttaa jo pienilläkin teoilla! Meillä Äänekosken kaupunkiorganisaatiossa kestävän kehityksen toimintatavat on kirjattu […]\nVenäläisten matkailu Suomeen kukoisti 2010-luvun alkuvuosina, kunnes poliittinen ja taloudellinen kriisi käänsi tilanteen kertaheitolle toiseksi. Vuosikymmenen puolen välin aikoihin suunnitelmat EU:n ja Venäjän välille kaavaillusta viisumivapaudesta joutuivat silppuriin ja huomio suunnattiin pakotteiden työstämiseen. Vaikka EU:n ja Venäjän välille on asetettu erilaisia pakotteita, Lappi kiinnostaa yhä venäläisiä matkailijoita. Kulutusmahdollisuudet ovat tosin heikommat aiempaan verrattuna. Heikko rupla […]\nTampereen seutu on pitkään ollut yksi kotimaan kiinnostavimpia matkakohteita. Jatkossa kotimaisen vetovoiman säilyttämisen lisäksi työ kansainvälisillä markkinoilla jatkuu. Kasvun tekijöinä ovat laadukas palvelu- ja elämystarjonta, hyvä saavutettavuus ja monipuolinen tapahtumatarjonta. ”Tampereen seutu on erityisen vetovoimainen kotimaisille matkailijoille ja kävijöille. Olemme heille vuodesta toiseen kiinnostavin matkailukohde. Selkein ja haastavin kehityskohde meille on kansainvälisten matkailijoiden houkuttelu, johon […]\nTiedekeskus Heureka on yltänyt ykkössijalle vuosittaisessa Taloustutkimuksen Vapaa-ajankeskusten imagot 2019 -tutkimuksessa. Vastaajien antamien yleisarvosanojen perusteella Heureka nousi kärkisijalle kaikista 29 mukana olleesta kotimaisesta vapaa-ajankeskuksesta. Yleisarvosanallaan 8,33 tiedekeskus Heureka kipusi edellisen vuoden kolmossijalta ykköseksi ohittaen muun muassa maan tunnetuimmat ja isoimmat huvipuistot. Vapaa-ajankeskusten saamien yleisarvosanojen keskiarvot vaihtelivat tänä vuonna välillä 8,33–7,06 asteikolla 4 (huono) –10 (erinomainen). […]\nLappeenrannan Hiekkalinnalla vieraili kesän 2019 aikana yli 155 000 kävijää\nHiekkalinna 2019. Lappeenrannan kaupunki/Minna Kivistö. Lappeenrannan Hiekkalinnalla vieraili kesän 2019 aikana yhteensä 155 135 kävijää. Hiekkalinnan teemana oli tänä vuonna kaupungin 370-vuotisjuhlavuosi. Hiekkalinna oli avoinna 8.6.–1.9. ja kaupungin juhlapäivänä 7.9. Lappeenrannan kaupungin matkailujohtaja Mirka Rahman kertoo, että suurin osa Hiekkalinnalla vierailleista oli suomalaisia. – Hiekkalinnan matkailuinfopisteellä käyneistä 76 prosenttia oli suomalaisia. Infopisteellä vieraili myös muun muassa venäläisiä, saksalaisia, […]\nYhteisiä kansainvälisen markkinoinnin kohdealueita ovat saksankielinen Keski-Eurooppa ja Venäjä. Kehittämisyhtiö Kouvola Innovation, Porvoon kaupunki ja Kotkan-Haminan kehittämisyhtiö Cursor tekevät tiivistä yhteistyötä kansainvälisen matkailun kehittämiseksi. Sipoo ja Loviisa ovat aktiivisesti mukana alueen toimenpiteissä. Visit Finlandin suuralueyhteistyössä Itä-Uudenmaan sekä Kymenlaakson alueet tarjoillaan matkailijoille kokonaisuutena, joka sisältää esimerkiksi kansallispuistoja, Unesco-kohteen, merellisyyttä ja puukaupunki-idylliä. Yhteisiä kansainvälisen markkinoinnin kohdealueita ovat […]\nValio Jäätelöfabriikki ja Helsingin Klaus K -hotelli avaavat perjantaina 1. maaliskuuta tiettävästi maailman ensimmäisen jäätelöteemaisen hotellihuoneen. Herkullinen jäätelösviitti on saanut nimekseen Sweet Suite, ja sitä voi varata vapaasti maaliskuusta syyskuun loppuun saakka. Suloisen hemmotteluhuoneen sisustuksen ovat loihtineet sisustussuunnittelijat Anna Pirkola ja Kirsikka Simberg. Pian ovensa avaava Valio Jäätelöfabriikki Sweet Suite -hotellihuone on staycationia parhaimmillaan. Siellä voi uppoutua viihteeseen, lepäillä […]\nNeljän miljoonan yöpymisen rajapyykki ylittyi ensimmäistä kertaa Helsingissä viime vuonna. Helsingin matkailulla menee muutenkin hyvin. Kasvu on nopeampaa kuin naapuripääkaupungeissa ja Helsinki on Pohjoismaiden suosituin kongressikaupunki sekä Euroopan vilkkain matkustajasatama. Vuosi 2017 oli Helsingissä ennätyksellinen matkailuvuosi. Kasvua tuli yhteensä 13 prosenttia edellisvuoteen verrattuna, mikä tarkoittaa yli neljää miljoonaa rekisteröityä yöpymistä pääkaupungin majoitusliikkeissä. Koko pääkaupunkiseudulla rekisteröitiin […]\nValokuvaaja: Eeva Mäkinen / Lapin materiaalipankki Lapin matkailun hurja kasvuvauhti jatkui vuonna 2017. Ulkomaisten yöpymisten määrä kasvoi yli 22% koko Suomen ulkomaisten yöpymisten kasvaessa 14%. Matkailijoista suurin ryhmä on edelleen britit, joiden yöpymisiä Lapissa rekisteröitiin 274 000. Lentomatkustajien määrä Lapissa kasvoi 23%. Vuonna 2017 ulkomaisten matkailijoiden määrä ohitti ensimmäistä kertaa kotimaisten matkailijoiden määrän. Ulkomaisten matkailijoiden […]\nKuopion ja Tahkon vuosittaisen majoituksen muutos. Vuosi 2017 oli jo kolmas voimakas kasvuvuosi peräkkäin Tahkolla. Kasvua tuli sekä kotimaisissa että ulkomaisissa matkailijoissa. Kuopiossa rekisteröityjen yöpymisten määrä väheni niukasti, mutta kahta hotellia vähemmän kapasiteetin takia käyttöaste kasvoi. Tahkon kasvu on vahvaa Edelliseen vuoteen 2016 verrattuna Kuopion ns. kantakaupungin (Kuopion matkailu ilman Tahkon osuutta) rekisteröidyt majoitusvuorokaudet vähenivät […]


Nettiterapia on tehokas vaihtoehto perinteiselle terapialle - Terveys - Turun Sanomat\nNettiterapia on tehokas vaihtoehto perinteiselle terapialle\nNettiterapia on tuottanut erinomaisia tuloksia muun muassa masennuksen ja unettomuuden hoidossa.\nJos terapeutille pääsy on syystä tai toisesta estynyt tai muuten vaivalloista, nettiterapia voi olla erittäin tehokas vaihtoehto. Suomessa nettiterapian avulla voidaan paneutua mielenterveyden ongelmiin HUS:n tuottaman kautta.\nNettiterapiaan pääsee lääkärin lähetteellä kaikkialta Suomesta, ja se on asiakkaalle ilmaista. Mielenterveystalon palveluissa löytyy nettiterapiaa masennukseen, ahdistushäiriöön, sosiaalisten tilanteiden pelkoon, pakko-oireisiin, paniikkihäiriöön, alkoholin liikakäyttöön ja kaksisuuntaiseen mielialahäiriöön.\nAsiakas etenee osio kerrallaan ja opettelee rakentavampia toimintamalleja erilaisten tietojen ja harjoitteiden avulla.\nEtenemistä ohjaa ja palautetta antaa nettiterapeutti. Koko terapian ajan asiakas voi olla yhteydessä terapeuttiinsa sähköpostin kaltaisen palvelun välityksellä.\nItsenäinen työskentely vaatii toimintakykyä\nHUS:n sähköisen mielenterveystyön projektijohtaja, psykoterapeutti Jan-Henry Stenberghuomauttaa, että nettiterapia eroaa reaaliaikaisesta psykoterapiasta, jossa potilas ja terapeutti ovat videoyhteydessä toisiinsa. Nettiterapiasta hyötyvät tietynlaiset potilaat, mutta eivät kaikki. Itsenäinen työskentely tehtävien parissa vaatii potilaalta varsin hyvää toimintakykyä.\nStenbergin mukaan muun muassa keskivaikean masennuksen oireet ovat lievittyneet terapiaohjelman jälkeen keskimäärin lieviksi tai olemattomiksi.\nMielenterveystalon 2016 vuoden tietojen mukaan nettiterapiaan osallistuneista vastaajista 80 prosenttia on ilmoittanut nettiterapiasta olevan hyötyä. Menetelmä on tuottanut hyviä tuloksia myös muissa maissa, kuten Ruotsissa, Iso-Britanniassa ja Australiassa.\nEsimerkiksi ulkonäköön liittyviin mielenterveysongelmiin nettiterapia voi sopia kuin nakutettu. BMJ-lehdessä helmikuussa 2016 julkaistussa ruotsalais-brittiläisessä tutkimuksessa tarkasteltiin nettiterapian toimivuutta epämuotoisuuskammoon eli dysmorfofobiaan.\nKyseessä on psykiatrinen häiriö, jota sairastavan elämää haittaa merkittävästi huoli koetusta viallisesta rumasta ulkonäöstä. Nettiterapia osoittautui erittäin tehokkaaksi hoitomuodoksi, sillä yli puolet potilaista hyötyi siitä merkittävästi.\nYleistynyt nopeasti viime vuosina\nMyös unettomille nettiterapialla näyttää olevan paljon annettavaa. JAMA-lehdessä joulukuussa 2016 julkaistu Virginian yliopiston tutkimus kertoo, että automatisoitu internet-pohjainen terapiaohjelma voi korvata terapeutilla käynnin.\nAutomatisoituun nettiterapiaan kuuden viikon ajan osallistuneet koehenkilöt nukahtivat nopeammin, heräilivät vähemmän ja nukkuivat ylipäänsä paremmin kuin vertailuryhmä, joka sai internetin välityksellä vain räätälöimätöntä valistusta ja itsehoitovinkkejä.\n70 prosenttia nettiterapiaan osallistuneista koki saaneensa apua nettiterapiasta, ja heistä valtaosa oli luokiteltavissa kokonaan parantuneiksi. Vaikutus näkyi vielä vuoden päästä. Tutkijoiden mukaan tulokset vastaavat teholtaan kasvokkain tapahtuvaa psykoterapiaa.\nNettiterapia on yleistynyt nopeasti viime vuosina. Psykiatrian dosentti ja TYKS:n osastonylilääkäri Tero Taiminenkirjoittaa Lääkärilehdessä, että suomenkielisten tiettyyn häiriöön räätälöityjen psykiatristen nettiterapioiden kehittämiseen tulisi panostaa vielä nykyistä enemmän.\n– Nettiterapia on kustannustehokasta, ja se tavoittaa myös sosiaalisia tilanteita pelkäävät ja syrjäseuduilla asuvat potilaat.\nEräs uusimmista nettiterapian sovellusalueista suuntautuu kivunhallintaan.\nVuoden 2016 lopussa avautui nettiterapiaan pohjautuva .\nPalveluun on tulossa tehtäviä, kuten päiväkirjamaisia oiretarkasteluja, ajatusmallien ja käyttäytymisen yhteyden tunnistamista.\nTarkoituksena on saada potilas tietoisemmaksi kipua laukaisevista tekijöistä.\nTerapeutti antaa palautetta harjoituksista ja kannustaa potilasta tutkimaan tilanteita, joissa kipua on esiintynyt.


Muistiinpanojen siirtäminen tai kopioiminen muistikirjojen ja osien välillä - OneNote iOS:lle\nMuistiinpanojen siirtäminen tai kopioiminen muistikirjojen ja osien välillä\nOneNote for iPhonessa tai iPadissa osa ja sivut luetellaan siinä järjestyksessä kuin ne on luotu. Jos haluat järjestää muistikirjan eri tavalla, muistiinpanojen siirtäminen tai kopioiminen muihin osiin on helppoa; voit jopa siirtää kokonaisia osia toisiin muistikirjoihin.\nOsan siirtäminen tai kopioiminen toiseen muistikirjaan\nNapauta Muokkaa -kohtaa osaluettelon yläosassa ja valitse sitten osa, jonka haluat siirtää tai kopioida.\nNapauta Siirrä-kuvaketta luettelon alareunassa ja valitse sitten muistikirja, johon haluat siirtää tai kopioida osan.\nSivun siirtäminen tai kopioiminen uuteen osaan\nNapauta Muokkaa sivu luettelon yläreunassa ja valitse sitten sivu, jonka haluat siirtää tai kopioida.\nNapauta Siirrä-kuvaketta luettelon alareunassa ja valitse sitten Siirrä tai Kopioi.\nValitse osa, johon haluat siirtää tai kopioida sivun.\nVihje: Jos haluat vain järjestää uudelleen osan sivujen järjestyksen, valitse Muokkaa sivut-luettelon yläreunassa ja valitse sitten sivu, jonka haluat siirtää. Napauta sitten oikealla olevaa käden sija ja vedä sivua ylös-tai alaspäin sivu luettelossa. Menetelmä on sama, jos haluat järjestää muistikirjan osat uudelleen.


Tahdotko edelleen? | Meillä kotona\nCarita ja Jarmo Piippo uusivat vihkivalansa 30 vuoden liiton jälkeen. He ovat kiitollisia toisistaan, sillä ero on ollut lähellä.\nAja varovasti! Hei, kulta, hei! Carita Piippo, 52, sulkee puhelimen ja huokaa.\n– Taas se on myöhässä.\nKymmenen minuuttia myöhemmin Jarmo Piippo, 56, saapuu.\n– Anteeksi, kulta. En osaa käyttää uuden puhelimeni herätystä. Se ei hälyttänyt ajoissa, Jarmo selittää.\nEi, he eivät ole vastarakastuneita. Carita ja Jarmo tapasivat toisensa 33 vuotta sitten, ja Piippo Caritasta tuli 31 vuotta sitten. Siitä huolimatta he ovat edelleen kuin kyyhkyläiset. Joka toinen sana on kulta, he koskettelevat toisiaan, ja Carita lopettaa lauseen, jonka Jarmo aloittaa – ja usein myös korjaa häntä, jos aviomies eksyy sivuraiteille.\nJa Jarmon kengät: ne eivät jätä Caritaa rauhaan edelleenkään. Ne ovat ”ihan kauheat”, kuten olivat Caritan mielestä jo ensi kohtaamisella. Tosin hyvät hampaat ja takapuoli nostivat nuorukaisen plussan puolelle ja Carita päätti katsoa, mikä mies diplomi-insinöörin sisällä oikein asuu. Piipot ovat niin kiitollisia kolmesta yhteisestä vuosikymmenestään, että uusivat vihkivalansa viime elokuussa.\nNeljä lasta viidessä vuodessa\nJarmo näki kauniisti elehtivän nuoren naisen raitiovaunussa. Elettiin vuotta 1982, kun Jarmo oli matkalla nykyisen Töölön Crowne Plaza -hotellin paikalla sijaitsevaan Ballroomiin juhlimaan. Kauppaopiston 20-vuotias kaunotar ei huomannut häntä. Jarmo hyppäsi ratikasta Hesperian puiston kohdalla ja harmitteli sivuun mennyttä tilaisuutta. Jarmo totesi Ballroomin ovella, ettei paikka ollut auki ja lähti kohti seuraavaa ravintolaa. Ja kas, Mannerheimintien ja Runeberginkadun risteyksessä sijaitsevan Silvernightin jonossa oli myös ratikasta tuttu tyttö.\n– Hänellä oli keltainen neule ja mustat housut. Koko paketti oli vain niin upea, että olin ihan wau.\nCarita oli liikenteessä yksin, koska tyttökaveri oli perunut lähtönsä. Jarmon kengistä huolimatta hän päätti antaa miehelle tilaisuuden.\n– Se oli kohtalo, Carita kertoo.\nSiitä alkoi tiivis seurustelu, ja vuoden päästä Carita ja Jarmo olivat jo kihloissa. Kahden vuoden päästä, elokuussa 1984, juhlittiin häitä – tosin ne olivat kovin erinäköiset kuin nykyään.\n– Vielä häiden aamuna mietimme Jarmon kanssa, että milläköhän kukilla oikein koristelisimme juhlapaikan.\nSeuraavana vuonna syntyi pariskunnan ensimmäinen tytär Juulia. Kolme muuta tytärtä, Saara, Veera ja Roosa tulivat melkein perävuosina. Piippojen perheessä oli neljä lasta viiden vuoden sisällä. Äiti, 27 vuotta, oli kotona ja mies töissä enimmäkseen ulkomailla.\n– Nykyaikana ero tulee vähemmästäkin. Olen jälkikäteen miettinyt, miten oikein jaksoin, mutta en vieläkään muista, että se olisi ollut rankkaa. Kyllä se oli ihanaa aikaa, Carita sanoo.\nCaritan mielestä oli myös hyvä asia, että Jarmo oli paljon pois. Se auttoi heitä pysymään yhdessä. Ehti tulla kunnon ikävä.\nOli arjessa haasteitakin. Perhe päätti rakentaa omakotitalon 1990 juuri ennen lamaa. Jarmo oli päivät töissä Suomessa tai\nulkomailla, vapaa-aikana hän meni raksalle.\n– Olin perheen luota pois niin paljon, että kun muutimme uuteen taloon, puolitoistavuotias Veera kysyi aamiaispöydässä,\nkuka tuo on, ja alkoi itkeä. Tuntui kauhealta, kun oma lapsi vierasti.\nSuurempi koettelemus oli seuraava taloprojekti. Jarmo päätti 1996, että vielähän tässä elämässä ehtisi peruskorjata yhden vanhan talon. Remontti oli niin valtava, että talosta jäi jäljelle kolme alkuperäistä seinää. Arkea koeteltiin, kun talouden romahdettua edellisen talon myynnistä tuli reippaasti takkiin.\nCarita oli palannut myyntialan töihin ja pyöritti perhettä samalla, kun Jarmo urakoi töissä ja uudella remonttityömaalla. Pinnaa kiristi vielä se, että koko kuusihenkinen perhe asui talossa, jota isä remontoi.\n– Muutaman vuoden jälkeen hermostuin pölyyn, sotkuun ja siihen, että meidän kotimme oli työmaa. En vain enää jaksanut, Carita kertoo.\nCaritan kaksi hyvää ystävää erosi, ja Caritakin innostui lähtemään ulos heidän kanssaan.\n– Viiletimme pitkin Helsingin yötä, ja sain miesten ihailua. Se oli klassinen tilanne. Lähestyin neljääkymppiä, ja aloin miettiä, oliko tämä elämä tässä vai olisiko sillä jotain muutakin tarjottavaa.\nJarmo ei pitänyt siitä, että vaimolla oli vauhti päällä. Mies oli päättänyt naimisiin mennessään, että hän avioituu vain kerran ja aikoo pitää liitosta kiinni kaikin keinoin.\n– Kerran ilmoitin, että nyt menemme saunaan puhumaan, emmekä tule sieltä ulos, ennen kuin olemme ratkaisseet, miten tilanne laukeaa. Että jatkuuko liittomme vaiko ei.\n– Istuimme lauteilla sitten kolme tuntia. Päätimme jatkaa, Carita lisää.\nLapset lähtivät yhtäkkiä\nKolmas kriisi oli lasten lähtö. Kolme tytärtä muutti kotoa puolen vuoden sisällä.\n– Sellainen pitäisi kieltää laissa! Se oli kamala sokki, Carita naurahtaa.\nAlkoi uusi arki. Yhtäkkiä ei tarvinnutkaan sukkuloida kello kädessä lasten harrastusten ja työn välillä. Nyt aikaa oli paitsi itselle, myös toiselle. Carita meni iltalukioon, valmistui ylioppilaaksi ja jatkoi töiden paiskimista kiinteistönvälitysalan yrittäjänä. Jarmo taas irtisanoutui ja vietti sapattivuoden, kunnes alkoi hänkin yrittäjäksi. Oli outoa, että yleensä ulkomailla ollut mies kököttikin kotona.\nMiten kävi kipinän?\n– Monta avioparia yhdistää vain lapset, ja kun he ovat poissa, alkaa ihmettely, että kuka sinä sitten olet. Me päätimme estää sen ja menimme parisuhdekursseille, Jarmo sanoo.\nPari purki avoimesti tunteitaan paitsi parisuhdeviikon lopuissa, myös kuuden viikon välein muiden avioparien kanssa. Niin he ovat tehneet nyt jo seitsemän vuotta.\n– Se on sellaista avioparityöskentelyä. Liiton eteen pitää tehdä töitä, sitä pitää huoltaa. Minä haluan, että tämä liitto pitää, Jarmo sanoo.\n– Kun olemme puhuneet tunteemme ja taustamme avoimesti, tiedämme, miksi toinen toimii tilanteissa niin kuin toimii. Jos vaikka minä kiukuttelen suotta, Jarmo tietää, että se saattaa johtua vain siitä, että pelkään lapsuudenkokemukseni vuoksi hylätyksi tulemista, Carita lisää.\nTurhan moni luovuttaa heistä liian helposti, vaikka arki tympisi, toinen etääntyisi tai hiillos sammahtaisi.\n– Tämäkin on ollut yhtä vuoristorataa. Liitossa ei ole aina helppoa, mutta jos eroaa, päätös voi kaduttaa myöhemmin. Sitten miettii, olisikohan pitänyt yrittää pidempään. Mitä jos elämä ei ole sen parempaa eron jälkeenkään? Sekin on pelottava ajatus.\nJuhlat olivatkin uudet yllätyshäät\nViime vuoden elokuussa Carita ja Jarmo kutsuivat ystävänsä raitiovaunuajelulle kolmekymmentävuotisen liittonsa kunniaksi.Juhlavieraat ihmettelivät, miksi vaunu pysähtyi Ruusulankadulle, juuri sen muinaisen Silvernightin taakse. Syy selvisi, kun juhlavieraaksi luultu nainen kiskaisi huivinsa liperiensä edestä ja paljastui papiksi. Carita ja Jarmo olivat päättäneet uusia vihkivalansa.\nPariskunta lausui tutut sanat samassa paikassa, jossa he olivat tavanneet reilut kolme vuosikymmentä aiemmin. Tällä kertaa pappi vain kysyi, tahdotko edelleen.\n– Itkuhan siinä tuli. En ymmärtänyt sanojen merkitystä parikymppisenä, kun menin naimisiin. Merkitys aukeni vasta 30 vuoden liiton jälkeen. Oli tärkeää kuulla sanat uudelleen nyt, Carita sanoo.\n– Voimme olla näinä avioerojen kulta-aikoina vain kiitollisia. Meillä on hyvä liitto, ihanat ja terveet lapset ja hyvä elämä. Kyllä siinä on riittävästi syytä juhlaan ja liiton uusimiseen, Jarmo lisää.\nVaikka parilla on niin paljon yhteisiä kokemuksia, sekä kipeitä että koskettavia, toisen ärsyttävät puolet rasittavat yhä.\n– Jarmo on aina myöhässä, koska hän ei lähde ajoissa, Carita huokaa.\n– Mutta sen olen oppinut, että kaikkea ei voi saada. Pitää ottaa se, jossa on parhaat puolet.\nJarmoa hymyilyttää. Kuin kostoksi hän esittelee kenkänsä, joita tietää vaimonsa inhoavan.\n– Katso, eivätkö olekin hienot?


Shiatsu » HehkuVoimaa - Hyvinvointipalvelut, Harjamäki\nKuvittele, että puutarhaletkun sisään on joutunut lehtiä ja nämä ovat aiheuttaneet tukoksen. Tehokas tapa saada vesi taas virtaamaan on puristella tukosta, jolloin tukos alkaa pehmentyä ja virtaava vesi voi huuhdella tukoksen pois.\nSamalla tavalla toimii kiinalaiseen lääketieteeseen perustuva Shiatsu. Kiinalaisen lääketieteen mukaan kehossamme on meridiaaneja, joita pitkin qi eli elämän energia sekä veri virtaavat kaikkiin ruumiinosiin. Tukokset meridiaaneissa estävät vapaan virtauksen ja tämä aiheuttaa kehoon epätasapainotilan, joka ilmenevät itseään kipuina ja sairauksina.\nShiatsussa meridiaanit käydään läpi ja tukokset pehmitetään painelemalla. Kun tukosta on pehmitetty riittävästi, pääsee qin ja veren virtaus huuhtelemaan tukoksen pois. Energiakanavat aukeavat ja mahdollistavat taas vapaan virtauksen, joka tukee kehon pääsemistä luontaiseen tasapainotilaansa.\nShiatsuhoito kestää 90 minuuttia ja siitä voi saada apua esimerkiksi stressiin, unettomuuteen, päänsärkyyn ja väsymykseen. Hoidon jälkeen olo on usein rentoutunut, mieli on kirkas ja mieliala levollisen positiivinen.\nVaraa aikaa Shiatsuhoitoon!\nHehkuVoimaa Copyright (c)2019, All Rights Reserved


Rivo Länsi - suomalainen seksilänkkäri\n21.10.2018, klo 02:49:36\nRivo Länsi - suomalainen seksilänkkäri 0 jäsentä ja 1 vieras katselee tätä aihetta. « edellinen seuraava »\nKirjoittaja Aihe: Rivo Länsi - suomalainen seksilänkkäri (Luettu 33662 kertaa)\n« : 10.04.2012, klo 12:53:49 »\nLisää lännensarjakuvaa Lempo Kustannukselta. Tämä, kuten Kalkkarokin, ilmestyy toukokuussa.\nSeksi-western tekee odotetun (?) paluun Suomeen ja vieläpä suomalaisen tekijän toimesta! Rivon Lännen käsikirjoittaja-piirtäjä kätkeytyy juonikkaan nimimerkin Kiero Dick taakse.\nRivon Lännen esikuvat löytyvät italialaisista fumeteista, joita julkaistiin suomeksi 80-luvun vaihteessa mm. nimillä Karzan, Murhasanomat, Seksilänkkäri ja Kanki Kukkonen. Nämä montaa nuorta poikaa aikoinaan kasvattaneet lukemistot oli merkitty K-16 -leimalla, mutta koska enää ei eletä Kekkosen aikaa on Rivo Länsi astetta rohkeammin K-18.\nNämä lähes sata seksillä ja ruudilla ladattua sivua saavat jatkoa loppuvuodesta, jolloin ilmestyy Rivo Länsi 2. Tutustu, et pety! Näin rankkaa cowboy-seksiä eivät muut uskalla piirtää saati sitten julkaista!\n9789525938128.jpg (356.19 kilotavua, 980x1378 - tarkasteltu 1037 kertaa.)\nVs: Rivo Länsi - suomalainen seksilänkkäri\n« Vastaus #1 : 10.04.2012, klo 13:32:45 »\nMistäs näitä saa ostaa?\n« Vastaus #2 : 10.04.2012, klo 15:34:48 »\nAinakin Turun Sarjakuvakaupasta, Kulkukatin Pojasta, Lukulaarista ja Helsingin Sarjakuvakeskukselta. Eiköhän muitakin myyntipaikkoja tule. En tiedä vielä suostuuko Akateeminen ottamaan seksilänkkäreitä hyllyynsä.\n« Vastaus #3 : 10.04.2012, klo 18:09:40 »\nTuntuu että joka kerta kun käyn Kvaakissa, saan kuulla uudesta kulttuurista...\n« Vastaus #4 : 19.04.2012, klo 18:03:01 »\nRivo Länsi tuli etuajassa, uuh! Eksploitaatiosarjakuvan juhlaa.\nSaatavilla hetimiten Turusta ja ensi viikolla ehtii Helsinkiinkin, kenties jopa Tampereelle.\n« Vastaus #5 : 19.04.2012, klo 18:04:59 »\nNäytettä missään nähtävillä?\n« Vastaus #6 : 19.04.2012, klo 18:56:41 »\nLainaus käyttäjältä: Marko K - 19.04.2012, klo 18:04:59\nEn kehtaa roiseimpia sivuja laittaa mutta tuossa pari tissikuvaa.\nRivo Länsi eroaa Poker-esikuvistaan kahdessa asiassa: pokkarissa on jonkinlainen juoni ja erotiikka on K-18 eikä K-16.\nrivolansi69.jpg (113.38 kilotavua, 569x800 - tarkasteltu 3272 kertaa.)\nrivolansi87.jpg (108.81 kilotavua, 569x800 - tarkasteltu 5858 kertaa.)\n« Vastaus #7 : 21.04.2012, klo 13:23:13 »\nLahjoitin Cosmic Comic Cafeeseen lukukappaleen. Meni kolmisen tuntia kunnes joku oli pöllinyt sen. Omistajan mukaan kyseessä on selkeä ennätys.\nToiseen kappaleeseen lätkittiin baarin leimoja sen verran paljon että ehkä se pysyy hyllyssä vähän kauemmin.\n« Vastaus #8 : 01.05.2012, klo 18:58:13 »\nEroottisen sarjakuvan saralla en ole vielä piirtänyt mitään. En tiedä pitäskö yrittää..\n« Vastaus #9 : 01.05.2012, klo 19:08:31 »\nRivo Länsi on levinnyt jo ihan mukavasti jälleenmyyjille. Ainakin näistä paikoista pitäisi löytyä:\nKulkukatin Poika, Helsinki\nSS Libricon, Helsinki\nKouvolan Lukusoppi, Kouvola\nHervannan Antikva, Tampere\nTurun Sarjakuvakauppa, Turku\nAkateeminen Kirjakauppa, Hki-Tre-Tku\n« Vastaus #10 : 01.05.2012, klo 19:13:30 »\nJoo. Pitäisi kaiketi saada jonkinlainen juoni kyhättyä kasaan... Hoo: erotiikkaa ja scifiä. En tiedä kyllä toimisiko. Toisaalta, jos tekee ihan lyhyen kokeilun vaan.\n« Viimeksi muokattu: 01.05.2012, klo 19:15:46 kirjoittanut Marko K » tallennettu\n« Vastaus #11 : 01.05.2012, klo 21:38:25 »\nLainaus käyttäjältä: Marko K - 01.05.2012, klo 19:13:30\nTee humoristisella otteella ala Star Wars-parodiat.\n« Vastaus #12 : 01.05.2012, klo 21:41:00 »\nMinun täytyy sanoa, etten itse ole koskaan jotenkin osannut yhdistää länkkäreitä ja seksiä tai erotiikkaa tai semmoista toisiinsa. Mutta ilmeisestikin tällä yhdistelmällä onkin jonkinlaista historiaa peräti. Hyvin mielenkiintoista. Siksi jäinkin mielenkiinnolla seuraamaan tätä ketjua.\n« Vastaus #13 : 02.05.2012, klo 01:32:01 »\nRiddle, lue tuo:\n« Vastaus #14 : 02.05.2012, klo 18:29:51 »\nLainaus käyttäjältä: Petteri Oja - 10.04.2012, klo 15:34:48\nEiköhän muitakin myyntipaikkoja tule. En tiedä vielä suostuuko Akateeminen ottamaan seksilänkkäreitä hyllyynsä.


asiakkaat Archives - Canter\nYou are here: Home1 / Blogi2 / asiakkaat\n31.10.2019 /in Ajankohtaista/by Canter\n30.10.2019 toimistollamme juhlittiin uuden sukupolven Adeona PIM tuotetiedonhallinnan 1-vuotissyntymäpäivää. Juhlaan osallistui joukko Adeona PIM -tuotetiedonhallintaa liiketoiminnassaan hyödyntäviä yrityksiä jakamaan Adeona PIM kokemuksia, oppimaan uutta ja tietenkin myös juhlimaan hyvässä seurassa.\nTilaisuus alkoi neljällä mielenkiintoisella esityksellä. Canterin teknologiajohtaja Janne Costiander kertoi Adeona PIM -kuulumisia. Ensimmäisen vuoden aikana uusi Adeona PIM on ehtinyt saada laajan ja monipuolisen käyttäjäkunnan. Tuotetta on kehitetty aktiivisesti yhdessä asiakkaittemme kanssa Adeona-yhteisössä ja päivitysprosessi on toiminut sujuvasti. Päivitykset ovat olleet kaikkien asiakkaitten käytössä muutamien päivien sisällä julkaisusta. Liittymiä on ehditty tehdä jo kymmeniin eri järjestelmiin.\nJannen lisäksi tilaisuudessa esiintyi kaksi asiakastamme, jotka kertoivat ensimmäisen vuoden kokemuksistaan uuden Adeona PIM tuotetiedonhallinnan parissa. Leipurin Oyj:n laadusta, tietohallinnosta sekä logistiikasta vastaava Mikko Tervonen kertoi syntymäpäiväyleisölle kokemuksistaan tuotetietojen hallinnasta uuden sukupolven Adeona PIMillä. Kun tietoja julkaistaan kahdeksaan maahan yhtä monella eri kielellä ja lukuisiin kanaviin verkkokaupoista, raaka-ainespekseihin, tilauskirjoihin ja markkinointimateriaaleihin, on helppokäyttöinen ja joustava tuotetiedonhallinnan ohjelmisto tarpeen. ”Seuraamme mm. ainesosaluetteloita. Jos tiedämme, että regulaatio on muuttunut vaikka unikonsiementen morfiinirajojen suhteen, pitää meidän tietää ja löytää tuotteet, joissa on unikonsiemeniä helposti. Sen takia tämmöinen toimiva tietokanta on todella tärkeä”, Tervonen toteaa.\nVille Ahola Suomalaisesta Kirjakaupasta kertoi Canterin ja Suomalaisen Kirjakaupan yhteisestä taipaleesta. Ahola löysi Canterin Googlesta ja hän uskoo, että sama pätee enenevissä määrin kaikkeen muuhunkin ostamiseen. Parhaiten kilpailussa pärjäävät ne, joiden tuotteet nousevat ylimmäksi hakutuloksissa ja siihen vaikuttaa ennen kaikkea se, miten laajasti ja osuvasti tuotteista kerrotaan. Kun tuotteita on paljon, vaatii tuotetietojen rikastaminen onnistuakseen toimivat työkalut. Ville kuitenkin muistutti, että maailman paraskaan PIM ei kuitenkaan ratkaise kaikkea, vaan tuotetiedonhallinnan kumppanin asenne. ” Jos minulla on lähestulkoon maailman paras PIM ja toimittajan asenne on kohdallaan, niin silloin sieltä tulee jotain suurta”, hän totesi.\nPäivi Karesjoki Digia Analyticsistä päätti illan virallisen ohjelman esityksellään tekoälyn hyödyntämisestä myynnissä. Hän totesi, että yritysten on aika ottaa tuotteen myynnin johtamisen rinnalle dynaamisten asiakaspolkujen johtaminen. Moni yritys kuitenkin saattaa kokea, että tämä on helpommin sanottu, kun tehty. Edelleen on tärkeää miettiä asiakaspersoonia ja näiden ostopolkuja, mikä useimmille yrityksille on jo tuttua. Analytiikan avulla voidaan lisäksi tunnistaa ennakoivasti asiakkaan tavoitteet, aktiviteetit ja kohtaamispisteet, mikä mahdollistaa älykkäiden ja oppivien asiakaspolkujen hyödyntämisen asiakaskokemuksen kehittämiseksi.\nVirallisen ohjelman jälkeen ilta huipentui tuttuun tapaan kuulumisten vaihtoon, demoihin, herkutteluun ja Canterin oman bändin Kettle Beastin keikkaan. Kuten Adeonaakin, yleisö kehui myös Kettle Beastiä – paranee aina vaan, kuin hyvä viini vuosi vuodelta.\n8.1.2019 /in Ajankohtaista, Asiakaskokemuksia/by Canter


Kulttuurikissa: kesäkuuta 2015\nLähettänyt Kini klo 16.56 Ei kommentteja:\nKeskellä kaunista maaseutua on Vanhamoision seuratalo. Löysimme itsemme sieltä Porvoon kupeesta ja miksi? Käsillä oli ensi-ilta ja koska olimme sanoneet kyllä, näimme näytelmän Mies joka ei osanut sanoa ei. Tuttu juttu, Jussi Kylätaskun tarina Kivimäen kylästä ja sen asukkaista. Tällä kertaa Teatterikuume-ryhmän esittämänä ja Thomas Pryken ohjaamana. Oivaltava lavastus Elina Winnen käsistä ja nostalginen puvustus Tina Karvosen.\nNyt on sitten kokonaan unohettava joskus aikoja sitten nähty elokuva ja katsottava ikään kuin ihan uutta tarinaa ja sehän onnistuu. Mennään ajassa 1970-luvulle ja sen huomaa. Kivimäki on purku-uhan alla, mutta siihen eivät kaikki suostu. Ameriikasta asti tulee uusi vuokralainenkin, joka paljastuu Aimoksi(Jaakko Miettinen), paluumuuttaja. Mies, joka on lukenut itsensä papiksi ja joka ei osaa sanoa ei.\nMilla(Minna Karhu), kylän nuorehko nainen, jolla kaikki on muuten reilassa, mutta se mies puuttuu. Kolme on ollut, mutta jokaisessa oli joku vika.\nVäkeä piisaa, sillä on maanmittaria, poliisia ja kylän puolikuuro Maija. Hupaisia hahmoja kukin! Poliisin virkapuvun alta kuoriutuu ehkä koko näytelmän hersyvin tyyppi.\nKauppiaspariskunta oli melkosen räväkkä. Kake(Jarmo Salonen) ja Anna(Mia Salonen) ovat muuttaneet jo Kivimäestä pois ja ajavat omaa etuaan uusilla hankkeilla. Kaken vauhtia lisää naiset, kun on jatkuvasti menossa jonkun perässä. Nummiska(Tuula Venäläinen) on Kivimäen "tietotoimisto", mutta ei lankea Kaken kotkotuksiin.\nAnnan ja Kaken näpsäkkä tytär Petra on tämän näytelmän nuori tähti! Aivan mahtava teinineiti antoi ymmärtää, miten noloja sitä ollaan.\nOman väriläikkänsä toi pariskunta Renlund, missä mies juo ja nainen...noh, huolehtii miehestään.\nMies joka ei osanut sanoa ei on hauska ja harmiton näytelmä, missä riittää vauhtia ja vaarallisia tilanteita. Hauskuus koostuu tilanteista, joihin vaan joudutaan, kuullaan väärin tai vain osa ja käsitetään mitä sattuu.\nErittäin reipasta näyttelemistä, mitä ilokseen katsoi ja mistä jäi hyvä mieli.\nKoko joukko oli vanhimmasta nuorimpaan niin hyviä, niin osansa opetelleita, että kyllä kehoittaisin lähtemään kauempaakin katsomaan tätä hassuttelua. Kesäteatteriin, mikä on minkä tahansa sään sattuessa sisätiloissa.\nKuvat: Joni Villanen\nLähettänyt Kini klo 9.22 1 kommentti:\nTunnisteet: Kesäteatterit, Porvoo


Tarotit totuuden tulkkina\nIhmiselämä on välillä haastavaa. Silloin tekee mieli saada vastauksia ja neuvoja jostain omaa mieltä korkeammalta taholta. Kunpa joku tai jokin näkisi minun vajavaisia silmiäni kauemmas ja antaisi lohtua jatkaa. Usein se korkeampi taho voi olla juuri sinulle, juuri siihen hetkeen tarkoitettu tarotkortti, ohjaus ylempää. Tarot ei ole taikauskoa, se...\nMihin suuntaan mihin aikaan?\nTammikuun viimeinen viikko on outoudessaan ja onttoudessaan haasteellinen elettävä Venuksen tehdessä heti viikon alussa yhtymää Neptunukselle ja neliötä Marsille, jolloin myös Mars ja Neptunus ovat neliössä keskenään. Tämän hämärämmiksi tai mystisemmiksi eivät tunnelmat voi juuri mennä. Elämä tietysti jatkuu niin kuin...


New Yorkin terveysviranomaiset yrittivät estää Mannarinoa pelaamasta Yhdysvaltain avoimissa | Yle Urheilu\nNovak Djokovic nujersi helposti Jan-Lennard Struffin.\nAdrian Mannarino hävisi Alexander Zvererille neljässä erässä. Kuva: Getty Images\n5.9.2020 • Päivitetty 5.9.2020 12:06\nLopulta Mannarino pääsi pelaamaan, mutta loukkasi nivusensa kolmannessa erässä. Zverer vei voiton luvuin 6–7 (4–7), 6–4, 6–2, 6–2.\nKukkulan kuningasta ei kaadettu\nMiespelaajien ATP-listan kärjessä keikkuva Serbian Novak Djokovic ei perjantaina näyttänyt merkkejä asemansa horjumisesta.\nDjokovic otti Saksan Jan-Lennard Struffista selvän voiton ja kruisaili 16:sta parhaan pelaajan joukkoon Yhdysvaltain avoimissa. Ottelutuloksena oli 6–3, 6–3, 6–1 sekä aikana tunti ja 42 minuuttia.\nNovak Djokovic. Kuva: Getty Images\n– Se oli erittäin hyvä suoritus minulta. Luin hyvin vastustajan syöttöä, uransa aikana kolme kertaa US Openin voittanut Djokovic totesi.\nDjokovic hakee New Yorkista 18. grand slam -turnausvoittoaan.\n– Ensimmäisen erän jälkeen minulla oli hyvä olo kentällä ja liikuin hyvin, Djokovic jatkoi.\nSerbian supertähden maalitaulussa on seuraavaksi Espanjan Pablo Carreno Busta.\nDjokovicia pidetään etukäteen lähes varmana Yhdysvaltain avointen voittajana, sillä lukuisat kilpakumppanien loukkaantumiset ovat tasoittaneet serbialaisen tietä kohti mestaruutta.\nTänä vuonna Djokovic on nyt voittanut jo 26 ottelua peräkkäin.\nJapanin tähti Osaka jatkoon\nNaomi Osaka. Kuva: Getty Images\n– Tuntui siltä, että monet pisteet jäivät hyödyntämättä. Kun pääsin johtoon, minusta tuli vähän passiivinen, ja sitten hän kävi päälle, koska hän ei pelännyt, kommentoi Osaka ottelun jälkeen.\nKommentti: Ruusuvuoren turnaukselle harmillinen päätös – Yhdysvaltain kiertueelta kertyi kuitenkin rutkasti kokemusta, rankingpisteitä ja rahaa\nTennisNovak ĐokovićJan-Lennard StruffMiesten tennisTenniksenpelaajatNaomi OsakaPablo Carreño BustaNaisten tennisWTA-tennisturnauksetYhdysvaltain avoin tennisturnausGrand slamUrheiluAnett KontaveitTennisturnaukset


Webasto ei käynnisty ajastuksesta, mutta manuaalisesti laitettuna lähtee päälle (Ratkennut) | sivu 2 | MuroBBS\nWebasto ei käynnisty ajastuksesta, mutta manuaalisesti laitettuna lähtee päälle (Ratkennut)\nViestiketju alueella 'Autot ja muut moottoriajoneuvot' , aloittaja Mauno91, 10.01.2018.\nKiitoksia vielä vastauksista ja selvennyksistä! Omasta autostani joo ei varmaankaan tuota ominaisuutta löydy siispä selviän/pääsen varmasti helpoimmalla, kun vaihdan tuon nykyisen akkuni tuohon agm-akkuun, josta pitäisi riittää latausta webastolle paremmin kuin normiakusta Olisiko jollain heittää paikkaa mistä saisi tällä hetkellä parhaan hinta/laatu suhteeltaan olevan agm-akun ja miten iso ah-määrä kannattaisi ottaa?\nSiksi mainitsinkin että "itselläni".\nTuossa systeemissä muuten pitää se identtinenkin akku ohjelmoida koska järjestelmä ylläpitää myös tietoa akun kulumisesta, eli paljonko kapasiteetti on pudonnut. Tuota tietoa ei käsittääkseni nollata ellei ainakin sarjanumero vaihdu systeemissä.\nAkun mallin muuttuessa vaatii ohjelmoinnin/uuden akun VAG nron syötön järjestelmään, joka vaatii vagcomia.\nJos tilalle isketään samanlainen akku, riittää "nollaus" millä tahansa yleistesterillä (poislukien halpiskikkareet), kuten suurimmassa osassa muitakin autoja akusta riippumatta.\nJavmiten tämä liittyy aiheeseen? No ei varmaan mitenkään\nAlkuperäinen kirjoittaja Miixxx\nNo ei. Olis voinut olla tuolla länmittämisketjussa kun on VAG-ihmisten akuutti ”ongelma”...\nEi tarvinnut virtamittaria erikseen ostella, kun youtuben avulla löysin ajotietokoneesta löytyvän "secretmenun" jonka kautta pystyy katsomaan akun jännitteen. Jännite pomppi 11,8-11,9v välillä, kun ajoin pihaan ja se oli saanut latausta. Onko tuo jännitemäärä siiis liian pieni, ettei webaston käyttö onnistu, kun jotkut puhuivat yli 14v jännitteistä, että tarvitsisi olla?\nLinkki videoon, jonka otin jännitteestä: https://photos.app.goo.gl/MBtyclffhepSDlWe2\nAlkuperäinen kirjoittaja Mauno91\nSiis ajossa/heti ajon jälkeen nuo lukemat? Akkukaupoille mars, ei taida monenkaan webaston/eberin aivot sallia ajastuskäynnistystä alle 12V akkujännitteillä... Sitä yli 13V pitäisi sitten tuupata kone käynnissä kun laturi pörrää...\nMersu? Latureita noissa on mennyt, ei jaksa lataa enään kunnolla eikä siten välttämättä akun varoitusvalo pala vielä. Myös pikkuakkuja ja sen ohjainlaitteita on mennyt, pikkuakku hoitaa mukavuusjärjestelmiä mm.


Hillerstorp Sohvaryhmä Fårö - Luonnonväri - Ulkokalusteet & puutarha - Homeroom\nHillerstorp Sohvaryhmä Fårö\nToimitusaika 8-10 arkipäivää - Väri: Vaalea beige\nMukava, kutsuva sohvaryhmä, jossa on panostettu mukavuuteen. Ryhmä on luonnonrottinkia ja sopii erinomaisesti sisätiloihin. Pöydän mitat: 50 x 110, korkeus 54 cm. Sohvan mitat: leveys 109 cm, syvyys 61 cm ja korkeus 84 cm. Nojatuolin mitat: leveys 55…


Yaco.pro poisto | Genesis Computer\nVoinko käyttää Yaco.pro minun kotisivu?\nSuurin osa ihmiset kokoontuvat Yaco.pro vain asentamalla Minun ketteryyttä Testi XP SaferBrowser alkaen myspeedtestxp.com. Samalla hetkellä sisällä, se muuttaa kodin verkkosivun Yaco.pro ja korjaa Yahoo kun olet valinnut surf tarjoaja. Se saattaa kuulostaa, että tämä pop-up pyrkii ilmoittamaan sinulle, että Yaco.pro tallentaa eri yksityiskohtia liittyvät oman web surfing käyttäytymistä, mutta jos katsot tarkemmin, voit helposti tunnistaa a-painiketta sen puoliväliin. Olla erittäin valppaina, koska jotkut niistä voivat olla haitallisia tulla, joten takaa, että voit poistaa Yaco.pro heti havaita se. Kuitenkin, sinun ei pitäisi tehdä, että jos haluat pitää Yaco.pro ohjaa tuntemattomia ja jopa epäluotettava sivustoja. Todellisuudessa, suurin osa haittaohjelmia infektiot ovat anna aluksella ihmiset omasta.\nSaatat saada alitajuisesti kuljettaa pois S.Yaco.pro.Com kun surfing pelaamista tai edistää verkkosivut. Voit myös valita automaattisen asennuksen poistaminen, joka on helpompaa ja vie paljon vähemmän aikaa. Jos edellä mainitun selaimen tilassa säilyttää, ennen kuin muutettu, sinun pitäisi olla ahdistunut, koska se on rehellisesti mikä viittaa siihen, että sinun PC on vaikuttanut tämä selain tunkeilija. Jos sinulla on lisäksi suunnattu Yaco.pro, ovat erittäin suositeltavaa poistaa selaimen ohjaa virus, joka on järjestelmän. Joten, vaikka ohjelmisto ei ole haitallisia itse, sen olemassaolo os ja tottumukset on soluttautunut selaimen on luotettava ja riski laitteen suojaus. Tositteita ovat vieressä sijaitseva laitteisto käsittelee ja yläosassa suurten hakukone Yaco.pro.\nMITEN MAKEA Yaco.pro kaapata minun TIETOKONE?\nLisäksi päästä eroon Yaco.pro Olemme vakaasti neuvoja työllistävät automatisoitu anti-puhtaus-ohjelmia, jos haluat poistaa selaimen tunkeilija niin pian kuin mahdollista. Se yleensä tekee sen rinnalla tukea pakkaus, joka sisältää erilaisia ilmaisia ohjelmia ja shareware. Se on erittäin ärsyttävää saada tonnia mainoksia, jotka Yaco.pro aina takeita. Yleensä se on virtuaalinen roistoja, jotka maski omasta voimassa ulkopuolisia sponsoreita paljastaa sinulle riskialtista hyperlinkkejä tai vioittunut web-sivuja. Lisäksi, on suositeltavaa valita lisäasetukset-tai Mukautetun set-up prosessi vaihtoehto, koska se on omiaan ilmoittaa kaikki ’valinnaiset osa’ ja annan luvan poistamalla niitä. Todistettu, että et halua täytäntöön ou kannusti anti-haittaohjelmien ohjelmistot, saatat työllistävät Yaco.pro poisto opas näkyvät hakukoneen 2.\nKoska kysymys todellisuutta, jos tietokone on puolustanut ajan tasalla haittaohjelmien poisto-ohjelmisto, on led jotta tämä epäilyttävä hakukone web-sivun (Yaco.pro/koti) olisi tukossa heti mukana tai liittyvät vihje: Päälle, että se sisältää vaarallisia kolmannen osapuolen sovelluksia, jotka voivat crack tasapaino takaovia esittelemällä epävakaa tositteita. Vakuuttaa, että ei jää Yaco.pro toimivat tietokoneeseen, koska ne voivat osoittautua olla melko utelias. Kun aloitat tällaisia yhteyksiä, voit lisätä sivuston liikennettä, Jatkuvasti poistamalla näitä mahdollisuuksia.\n: Sinun pitäisi jäljittää ja asentaa hiljainen PUP Yaco.pro, onko haluat suorittaa manuaalisen poistamisen (ks. alla). Tämä ei ole valtava ongelma itsessään, kun suurin osa hae portaaleja käyttää reititys. Jos haluat nauttia ohittaa akin vaarojen hyökkäykset, sinun täytyy kantaa ohjelmiston ja ohjainten uusin, torjua vaarallisten portaalit ja kolmannen osapuolen mainoksia. Jos sinun pitäisi syrjäyttää tutkia provider tilassa tai etusivu, olemme mukana erittely.\nManuaalinen Yaco.pro poisto\nAlla ohjeet siitä, miten poistaa Yaco.pro Windows ja Mac-järjestelmissä. Jos noudata ohjeita oikein, voi poistaa ei-toivotut sovellus Ohjauspaneelissa, poistaa tarpeettomia selainlaajennus ja poistaa tiedostoja ja kansioita, jotka liittyvät Yaco.pro täysin.\nPoistaa Yaco.pro laajentaminen selaimen\nYaco.pro lisätä laajennuksia tai lisäosat selaimissa. Se käyttää niitä tulvia selaimesi mainoksia ja reroute vieraalla verkkosivuilla. Täysin poistaa Yaco.pro, sinun täytyy poistaa nämä laajennukset kaikki web-selaimet.\nEtsi Yaco.pro koskevat laajennukset\nValitse Yaco.pro koskevat laajennukset\nPrevious Previous post: Mispruniversal.com poisto\nNext Next post: Androidalerts.site poisto


4. Divarin kausiennakko 1/11 – Kiekkoliiga\n4. Divarin kausiennakko 1/11\nTässä tulee 4.divarin kausiennakko kaudelle 1/11. Edellisen kauden joukkueista vain yksi on enää mukana, joten kaudesta on varmasti tulossa mielenkiintoinen. Jokaisella joukkueella on kovia pelimiehiä ja kaikki haluavat nousta ylöspäin kohti suurempia haasteita. Jokaisesta joukkueesta on tehty pieni esittely. Mukana on myös joukkueiden mietteet kauteen lähdettäessä ja kaikkea muuta mukavaa. Enjoy.\nKyseinen joukkue on varmasti monille hieman tuntematon. Kyseessähän on kuitenkin jo vajaa 3 vuotta vanha joukkue ja pelejä alle 400. Joukkueessa pelaa kuitenkin paljon kokeneita pelaajia, joten menestysmahdollisuudet ovat hyvät. Sen osoittivat myös karsinnat, jossa kovassa C lohkossa irtosi toinen sija heti Darra OY:n jälkeen. Kysymyksiä kuitenkin leijuu ilmassa: onko joukkue muotoutunut jo tarpeeksi yhtenäiseksi? Pystyykö joukkue ylläpitämään tarpeeksi kovaa tasoa, vai jatkuuko epätasaiset otteet?\nPre-season mennyt nyt niin vaihtelevissa merkeissä pelillisesti ettei lähdetä mitään yliluonnollisia suorituksia odottelemaan. Kokoonpano on kuitenkin vakiintunut sen verta mukavasti, että lähdetään kaikki joukkueet tosissaan haastamaan ja toivomaan että kauden päätteeksi sarjanousu on ajankohtainen asia. - Hollow\nHollow – Joukkueen pääjehu ja pistenikkari. Viime kaudella 48 pistettä IHT Guerrillasissa oli oiva näytös pelaajan taidoista. Kannattaa varoa!\nTämä joukkue ei esittelyjä kaipaa. Yhteensä 16 kautta takana Kiekkoliigan alaisuudessa ja näistä parhaimpana sijoituksena liigan toinen sija kaudella 2/06. Kokemusta siis tältä joukkueelta ei puutu. Kaikki joukkueen pelaajat ovat 4. divarin mittarilla mitattuna ehdotonta eliittiä ja näistä herroista joukkueen menestys ei jää kiikastamaan. Tämä nähtiin jo karsinnoissa: kuusi peliä, kuusi voittoa ja maaliero +13. Kaiken osuessa kohdalleen joukkue löytää varmasti itsensä kolmen sakista, jopa varmasta runkosarjan voittajasuosikista voidaan puhua tämän joukkueen kohdalla.\nKautee lähetää iha hyvillä mielillä, harkat nyt menny vähä mite sattuu mut kyl uskon et ollaa iha varteeotettava vastus sitte ku kausi alkaa. Aika lailla sama porukka ku ennenki koossa ni pitäs peli joteki toimiakki. Tavotehan on tietysti olla runkosarjan kärkisijoilla ja nousua tavotellaan tietysti. - Xirean\nsantoz – Pelannut satoja pelejä liigan alaisuudessa, joten kokemusta riittää vaikka muille jakaa. Tulee pitämään hyökkääjiä pilkkanaan.\nDeadly Disaster menestyi hyvin OHL-kaudellaan (1/10) sijoittuen runkosarjassa toiseksi, mutta sitten he yllättäen jättivät playoffit pelaamatta. Sen jälkeen joukkue viettikin hiljaisempaa eloa, mutta nyt he ovat jälleen palanneet liigakentille. Karsintalohkossa napsahti toinen sija, mikä lupailikin hyvää menestystä kaudelle. Joukkueesta kuitenkin lähti liuta kovia pelimiehiä karsintojen jälkeen ja se saattaa vaikuttaa peliesityksiin ratkaisevasti. Joukkueella on kuitenkin paljon potentiaalia, joten kokoonpanon pysyessä ehjänä joukkueella on hyvät mahdollisuudet kamppailla paikasta kahdeksan joukkoon.\nDeadly Disaster lähtee kauteen hyvillä mielin vaikka menetettiinkin pari hyvää pelaajaa. Kuitenkin olemme onnistuneet kasaamaan varsin kovatasoisen tiimin, jolla halutaan pärjätä 4.divarissa. Tavoitteita myö ei olla oikeestaan asetettu, mutta oisihan se kiva olla siellä kärkipäässä. - Kzi\nExadan – Kannattaa jo seurata sen perusteella, että on päävastuuhenkilö. Miten onnistuu pitämään joukkueen kasassa? Pelitaitojakin löytyy ja tulee olemaan joukkueen parhaita pistemiehiä.\nTämä joukkue on monille melko tuntematon. Menestystä on kuitenkin tullut jonkin verran: Kiekkosarjasta käteen lätkäistiin pronssinen mitali ja imagokyselyn toinen sija. Karsinnoissa joukkue arvottiin A-lohkoon, josta irtosikin sija 4 ja paikka nelosdivariin. Joukkueen kokoonpano on pysynyt melko samana jo pitkään, joten yhteispelin pitäisi olla hallussa. Joukkueessa ei ole kovia nimimiehiä, joten hyvää yhteispeliä he tulevat tarvitsemaankin. Taso on kuitenkin niin kova, että Foo Fightersin pitää pelata täydellisesti päästäkseen nousukarsintoihin. Varsinkin puolustuspelin pitää olla kovaa, sillä joukkue ei yleensä paljon maaleja peleissä iske.\nFF lähtee kauteen intoa ja motivaatiota puhkuen sillä onhan tämä ensimmäinen kausi joukkueelle ja monelle pelaajallekkin kliigan alaisuudessa. Omasta tasostamme emme ole tällä hetkellä aivan varmoja joten nöyränä asetamme tavoitteeksemme 4.divassa pysymisen mutta eihän sitä tiedä mitä tulevaisuus pitää sisällään ;) - Meshuggah\nMeshuggah – Joukkuuen johtaja sekä toimistossa että kentällä. Tehoilu lähinnä hänen ja cetan harteilla, joten onnistumisia tarvitaan.\nKuninkaat lähtivät kovin tavoittein kauteen, mutta odotettua menestystä ei tullut. Lopulta joukkue sijoittui sijalle 11, saaden ainoastaan 10 pistettä kauden aikana. Pelaajat hyppivät minne sattuu ja moni olikin jo valmis lakaisemaan heidät ulos liigasta, mutta kuin se kuuluisa Fenix-lintu konsanaan he saivat pelaajat pelaamaan karsintoja. Lopputuloksena karsinnoista oli lohkon kolmas tila ja paikka nelosdivarissa. Joukkue lähtee kauteen suhteellisen pienellä kokoonpanolla eivätkä viime aikojen harjoituspelit ole menneet nappiin, joten kaatumisvaara roikkuu ilmassa. Onnistuessaan heillä on kuitenkin mahdollisuudet vaikka mihin.\nJaha, taas kausi alkaa.. vielä kesken meillä hommat, mutta nyt tavotteena on selkeesti tiukka linja kokoonpanosta ja parantaa kaikkea viime kaudesta. Toisaalta ois se kiva olla siellä kärkisijoilla, mutta tyytyväisiä ollaa, jos selviydytää keskikastiin. - Dyke\nSuxman – Puolustaja, jolta voidaan odottaa mitä tahansa. Löytäessään hyvän pelivireen tulee olemaan vaikea ohitettava.\nLast Period on perinteikäs Kiekko.tk -seura, joka on pelannut menneinä vuosina Kiekkoliigan 1. ja 2. divaria. Joukkue jätettiin tylysti karsinnoissa lohkonsa kuudenneksi, mutta takaportin kautta tie avautui heille nelosdivariin. Joukkueen nykykuntoa on vaikea arvioida, joten kausi näyttää mihin tästä porukasta todellisuudessa on. Varmaa on, että joukkue lähtee sarjaan taistelemaan ja hakemaan voittoja. Tästäkin porukasta löytyy kokeneita pelaajia, joilta odotetaan kovaa panosta. Kaikki on mahdollista, mutta todennäköisesti vauhti ei aivan riitä kärjen tuntumassa. Jos oikeat pelaajat onnistuvat ratkaisemaan pelejä sijoitus voi myös löytyä korkeammalta. Jää nähtäväksi mihin Last Period lopulta yltää.\nNo ei varmaan sen kummempia odoteta ku mukavii pelei ja suvereenia hallintaa ja sitte et smaga sais mahollisimman paljo tehoi. Iha Rennol fiiliksel lähetää lätkii ja sit katotaa mihin se riittää kuha vaa jutut ja äijät pysyy yht huonoin ni kaikki on hyvi. Tavoitteena totta kai ei lähetä hakee vähempää kun runkkikse voittoo ja nousua ja sit totta kai smagalle maalipörssin ja syöttöpörssin voittoo jollain ihan historiallisilla piste määrillä. Yks tavote vois olla kans saada pidettyy jengi hyvi kasassa ja saatuu pari sopivaa janarii viel meiän mukavaa porukkaa. Viel yks tavote ois saada järkättyy Beyerin kartanossa huikeet bailut ja lähtee vallottaa salon yöelämää ku sitä on ny suuniteltu pari vuotta vielä. Ken tietää jos se ny kaude päätteeks vaik onnistus. - Ricky\n-Beyer- - Kokenut monet joukkueet ja sarjatasot. Viime kausina vauhti ei ole ollut entisen veroista, mutta nyt tutussa paidassa voi ura lähteä jälleen nousukiitoon.\nMarmots nähdään muutaman kauden tauon jälkeen liigakentillä, kun he viimeisessä ottelussaan onnistuivat kaatamaan pitkäaikaisen liigaseuran Silent Saintsin, ja näin nappasivat viidennen ja viimeisen jatkopaikan lohkossaan. Joukkue on pelannut WAHLia ja Hoki-Liigaa, mutta kummassakaan liigassa ei ole mainittavaa menestystä tullut. Heikolta näyttää nytkin ja pelaajien onkin pistettävä parastaan, muuten heidät nähdään jälleen karsimassa paikastaan.\nOotetaan kautta innoissaan ku ollu parin kauden tauko liigaympyröistä ja suurin odotusarvo kaudessa on se, että kuinka saadaan meiän peli toimiin näin isolla kokoonpanolla ;D. Ja sekin on meiän mielestä ihan hauska nähä ens kaudella, että kuinka kova toi 4 divari lopulta on, koska paperilla siellä on aika kovia tiimejä pelaamassa. Hyvillä mielin lähetään pelaan kautta pois ja toivotaan että peliajasta ei tuu eripuraa. Tavotteena menestyminen imagokyselyssä ja pelillisesti saada peli kulkeen. - Anders\nZaryot – Paljon pelaava ja hyvin monipuolinen pelaaja. Tulee tekemään paljon tehoja, kunhan kädet eivät vapise liikaa.\nMiracle On Ice on monille tuntematon joukkue, mutta näin he ovat hiljalleen saaneet rakentaa joukkueensa huippukuntoon. Joukkue pelasi viime kaudella Kiekkosarjaa ja menestyikin siellä erinomaisesti: joukkue hävisi kauden aikana vain neljä peliä ja kauden lopuksi he nostivat pokaalin ilmaan mestaruuden merkiksi. Karsinnoista irtosi kolmas tila lohkossa C, mutta harjoituspelit ovat viime aikoina sujuneet erittäin hyvin, joten jopa parempaan menestykseen on mahdollisuudet.\nKauteen lähetään hyvillä mielin. Pyritään pelaamaan rentoa kiekkoa, ja katotaan sitten mihin saakka muskelit riittää. Tavoitteena saada LIEJUSIKA käymään ainakin kerran liigajäillä. - SIKABENNY\nRUDEBENNY – ”maalin tekiä”. Pelaa paljon ja on tärkeä pelaaja joukkueessa. Valittiin vuoden herrasmiespelaajaksi kiekon foorumeilla, pystyykö säilyttämään asiallisuutensa?\nPaluuta huipulle tekevä Patriots kuuluu kauden mielenkiintoisimpiin joukkueisiin. Joukkue vietti kauden 3/10 virkavapaata jätettyään liigapaikan kautta aikaisemmin, jolloin sijoituksena oli liigan kolmastoista sija. Nyt Kiekkoliigan alaisuuteen paluun tekevä joukkue lähtee kauteen varmasti nälkäisenä ja intoa uhkuen. Joukkueesta löytyy monia kokeneita pelimiehiä, joilta sopii odottaa kovia tehoja. Sijoituksista puhuttaessa ei voi jättää pois mahdollisuutta mestaruuteen, kuitenkin sijoitus tulee olemaan kärkipäässä.\nKauteen lähetään ihan odottavaisin mielin, harkoissa ei saada oikeen peliä kulkeen, joka vähän pelottaa kun kausi on alkamassa mutta eiköhän se siitä lähe rullaileen. Pelaillaan ja katotaan mihin riittää, mutta tavoite nousta 3divariin. - Litmanen\njuku – Tehoili Patriotsin paidassa hyvin edellisillä kausilla, jatkuuko sama meno myös muutaman kauden tauon jälkeen?\nProject One nousi kaikkien tietoisuuteen rytinällä vuonna 2010. Joukkue kaatoi suuret joukkueet mennen tullen ja oli lopulta niin vakuuttava, että paikka aukesi Hoki-liigaan. Siellä joukkue pelasi vakuuttavasti ja saikin siitä palkinnoksi pronssimitalin. Paikka karsintoihin aukesi helposti, mutta siellä tulikin sitten ongelmia. Liika itsevarmuus kostautui ja ensimmäisissä peleissä tuli tappiot. Joukkue onnistui kuitenkin kokoamaan itsensä, ottamaan kaksi voittoa ja näin varmistamaan paikkansa nelosdivarissa. Joukkue on menettänyt muutaman pelaajan Hokin jälkeen, mutta joukkue on osoittanut harjoituspeleissä, että taso on kova. Joukkueella on myös ollut hieman käytösongelmia, mutta toivottavasti vanhoista virheistä on opittu.\nLähetään ihan hyvillä mielin. Ei aliarvioida yhtäkään vastustajaa ja yritetään varmaan runkosarja sijoitusta 1-3. Emme ole pelanneet nyt kuukauteen aktiivisesti mutta toivotaan että pelit lähtee kulkemaan ja sitä kautta noustaan 3.divariin. - Peyja\nPeyja – Joukkueensa paras pistemies jo Hokissa. Tulee olemaan kova myös tällä kaudella.\nMelko pitkään parrasvaloista poissa pysytellyt Raifu tekee debyyttinsä liigakentillä ja suoraan Kiekkoliigan alaisuudessa. Plakkarissa joukkueella on karsintalohko A:n kolmas sija ja sen myötä nousu 4. divariin. Raifu on haalinut pelaajarivistöönsä ihan kovia pelimiehiä, mainittakoon näistä pitkänlinjan pelaajat Lunden ja Ville1. Menestyksen avaimet ovat joukkueen käsissä, sen näyttävät offseasonilla hyvin kulkeneet harjoitusottelut, mutta riittääkö se kauden edetessä? Se jää nähtäväksi.\nLähdetään RaiFun kanssa hyvällä ja vahvalla mielellä 4divarin kauteen. RaiFun tavoitteena on nousta kiekkoliigaan ja voittaa mestaruus. - neke\nrees – Ollut vasta vähän aikaa joukkueessa, mutta on pelaamissaan peleissä näyttänyt taitonsa. Saattaa olla aivan pistepörssin kärkinimiä.\nThe Oldtimers nähtiin viimeksi liigajäillä kausina 4/09 ja 1/10 OHL:n alaisuudessa. Tuolloin mukaan tarttuivat kuudes ja kahdestoista sija. Sittemmin 4. divarin karsinnoista tarttui mukaan A-lohkon voitto ja pääsy mukaan sarjaan. Oldtimers tulee varmasti taistelemaan sarjan kärkisijoista kynsin ja hampain. Potentiaalia siis löytyy, ainakin karsintalohkon voitto kertoo jotain pelillisestä osaamisesta. Rosterista löytyy kovia ja kokeneita pelureita, kuten Johnny. Jos joukkue saa pelin kulkemaan, voi loppusijoitus olla korkea.\nHymyissä suin lähdetään aloittamaan kautta ja tavoitteena päästä neljän parhaan joukkoon. Kautta on koko joukkue jo innolla odotellutkin ja motivaatiota löytyy vääntämään sata lasissa, ehkä myös piirun verran ylikin. Pientä vaihtelevuutta pelien suhteen luultavammin odotettavissa suhteellisen lyhkäsen elossaolon vuoksi, mutta kuitenkin odotukset ovat korkealla. - Johnny\nJohnny – Kokemusta on karttunut jo paljon eri sarjatasoilla. Aivan jättimenestystä ei ole vielä tullut, joten nyt hänellä on täydellinen paikka osoittaa mihin parhaimmillaan pystyy.\nTitaanit (Kiekko Myyrät)\nTitaanit jatkaa hieman tuntemattomampien joukkueiden sarjaa. Joukkue on kuitenkin pelikentillä osoittanut, että aina ei tarvitse olla tunnettu ollakseen hyvä. Top 20 on joukkueelle tullut tutuksi ja peli kulkee aina vain paremmin. Joukkue sijoittui Suomiliigassa sijalle 7, mutta taso on selvästi noussut viime aikoina. Karsinnoista irtosi kovasta lohkosta sija 5, joten tätä joukkuetta ei missään nimessä kannata unohtaa, kun miettii mahdollisia nousijoita. Joukkueen kokoonpano on ollut pitkään sama, joten pelaajat varmasti tuntevat toisensa hyvin.\nHyvillä mielin lähetään kauteen ja peli on kulkenu ihan hyvin viime aikoina, vaikka välillä onkin ollut pientä ailahtelevuutta. Pyritään pelaamaan tietysti samaan malliin myös nelosdivarissa ja koitetaan napata paikka kolmosdivariin - SixtyNine\nSävy – Valittiin Suomiliigassa runkosarjan parhaaksi puolustajaksi. Tulee myös nyt olemaan tärkeä lenkki joukkueessa.\nJo vuonna 2005 alulle pantu joukkue, joka koostuu todellisista vanhan liiton miehistä. Joukkue vilisee erittäin kokeneita pelaajia jotka eivät liialti esittelyjä kaipaa. Miten raudanluja nippu tulee kauden myötä muotoutumaan, se saadaan selville kauden edetessä. Joukkueella on hyvät mahdollisuudet mukaan kärkikamppailuun, mutta riittääkö vanhusten puhti aivan sinne asti? Menestys ei ainakaan jää kiinni huippupelaajista.\nKauteen lähtee joukkueellinen vanhoja kankeita miehiä ilman suurempia tavoitteita ja suurin hankinta tiimiltä oli miikka nostamaan joukkueen imagoa! - Kaasu\nAinut mikä meitä jännittää on se, että kuka hoppaa seuraavaks pois ja millon se tapahtuu - Shar\nSedien – Kuin viini konsanaan, paranee myös Sedien vanhetessaan. Viime aikoina näyttänyt hyviä otteita harjoituspeleissä ja samaa menoa on odotettavissa myös kauden aikana.\nJohtokunta toivottaa kaikille onnea ja menestystä tulevalle kaudelle!\nTekijät: Fraid & Pelto\nJulkaistu 26.12.2010 23:53


Uusi Volvo XC60 - turvallinen, upea ja älykäs - Volvo Car Finland\nUusi Volvo XC60 - turvallinen, upea ja älykäs\nti, maalis 04, 2008 11:23 CET\nUusi Volvo XC60 astuu rohkeasti automaailman nopeimmin kasvavalle segmentille valttikorttinaan kiehtova yhdistelmä vahvoja XC-ominaisuuksia ja coupémaista sporttista karismaa.\n"Tämä ei ole ainoastaan kaikkien aikojen turvallisin Volvo, vaan se on mielestäni myös kaikista upein. Ei ollenkaan hassumpi yhdistelmä", toteaa Volvon pääjohtaja Fredrik Arp. Uusi XC60 saa maailman ensi-iltansa Geneven kansainvälisessä autonäyttelyssä maaliskuussa. Ensimmäiset autot saapuvat eurooppalaisille jälleenmyyjille loppuvuodesta 2008.\nPienten Premium SUV- ja crossover-mallien segmentti kasvaa kovaa vauhtia. Seuraavien vuosien aikana ostajilla on valittavanaan vähintään kymmenen erilaista crossover-mallia. Segmentin uskotaan laajenevan vuoteen 2009 mennessä peräti 75 prosentilla 443 000 autoon.\n"Jotta näin tiukassa kilpailussa voi menestyä, autonvalmistajan täytyy nostaa leukansa ylös ja luoda auto, joka erottuu joukosta. Uuden XC60:n vetovoima perustuu rohkean sporttisen muotoilun ja monipuolisten älykkäiden turvallisuusjärjestelmien vakuuttavaan yhdistelmään", Fredrik Arp selvittää.\nSuurin turvallisuuteen liittyvä uutinen on uusi City Safety -järjestelmä, joka auttaa kuljettajaa minimoimaan kaupunkiliikenteessä yleisten, hitaissa nopeuksissa tapahtuvien onnettomuuksien seuraukset – tai parhaassa tapauksessa välttämään tällaiset kolarit kokonaan. Jos auto on vaarassa törmätä edessä olevaan ajoneuvoon eikä kuljettaja reagoi tilanteeseen, auto jarruttaa automaattisesti.\n"Olemme ensimmäinen autonvalmistaja, joka tarjoaa tämäntyyppistä ominaisuutta vakiovarusteena. City Safety on vahva osoitus siitä, että uusi XC60 on turvallisin auto, jonka Volvo on koskaan valmistanut. Malli on tulvillaan tietotaitoa ja tekniikkaa, jotka auttavat välttämään onnettomuuksia ja suojaavat autossa olijoita vaaratilanteissa", Fredrik Arp kertoo.\nKaksi turbodieseliä ja kuusisylinterinen turbo\nUuteen XC60:een on saatavana kaksi viisisylinteristä turbodieseliä (185 hevosvoiman D5 ja 163 hevosvoiman 2.4D) sekä kuusisylinterinen turboahdettu T6-moottori (285 hevosvoimaa). AWD-neliveto ja Instant Traction -toiminto kuuluvat jokaisen version vakiovarusteisiin.\n"XC60 on kompaktien mittojensa (20 cm lyhyempi kuin XC70, matalampi kuin XC90) ansiosta hoikempi – mutta silti vahva – kokonaisuus. Tuomme vuonna 2009 markkinoille myös etuvetoisen 2,4 litran version, joka saa voimansa Euro 5 -yhteensopivasta dieselmoottorista. Voimanlähde kehittää tehoa 163 hevosvoimaa, ja sen CO2-päästötaso on noin 170 g/km", Fredrik Arp paljastaa.\nXC60:n runko on aggressiivisen urheilullinen, eikä mukavuudenkaan suhteen ole tehty kompromisseja. Uuden XC60:n ohjauspyörän takana istuva kuljettaja voi nauttia aktiivisesta ajokokemuksesta.\nKohderyhmällä vaativat tekniset vaatimukset\nXC60-projekti on tähdätty henkilöille, jotka arvostavat tuotteita valitessaan muotoilua, brändin ryhdikkyyttä ja huipputeknistä sisältöä.\nVoisi todeta, että kyseessä ovat kuluttajat, jotka ovat kasvaneet mikroprosessori aamiaismuroissaan. Nämä asiakkaat ovat tottuneet erittäin kiivaaseen elektroniikkatuotteiden kehitystahtiin, ja heidän jokainen syntymäpäivänsä on tuonut tullessaan yhä suurempaa kapasiteettia yhä pienemmissä paketeissa.\nNämä kuluttajat omaksuvat auton valinnassa saman näkökulman kuin muidenkin lifestyle-tuotteiden kohdalla. Kaikkien ominaisuuksien tulee olla integroituna yhteen tyylikkääseen ja älykkääseen kokonaisuuteen.\n"Voisi sanoa, että XC60:stä saattaakin tulla C30-omistajan seuraava auto. Se on yhtä urheilullinen ja jännittävä mutta huomattavasti monipuolisempi. XC60 on täydellinen ajoneuvo sekä kaupunkilaissinkulle että nuorelle perheelle, joka matkustaa viikonloppuisin lasten kanssa harrastusten viettoon", Fredrik Arp muotoilee ja lisää:\n"Tavoittelemme tietyn ikäryhmän sijaan pikemminkin elämäntyyliä. Laajennamme XC60:n myötä mallistoamme, jotta se vetäisi puoleensa entistä enemmän asiakkaita, jotka viettävät aktiivista kaupunkielämää. XC60:llä on Volvo C30 -mallin tapaan tärkeä rooli volyymin laajennusstrategiassamme."\nYhtä suuri volyymi Eurooppaan ja Pohjois-Amerikkaan\nUuden Volvo XC60 -mallin myyntitavoite on yli 50 000 autoa vuodessa. Jako Euroopan ja Pohjois-Amerikan kesken on epätavallisen tasainen: molempien alueiden osuus on noin 40 prosenttia. Loput 20 prosenttia jakautuvat muun maailman kesken.\nViisi suurinta markkina-aluetta vuonna 2010 tulevat olemaan USA, Saksa, Iso-Britannia, Venäjä ja Kiina.\n"Tällä autolla on luontaista vetovoimaa Pohjois-Amerikassa. Euroopassa sporttinen persoona yhdessä kompaktien mittojen kanssa houkuttelee puoleensa uusia, pääasiassa naispuolisia ostajia. XC60 tarjoaa runsaasti tilavuuden tunnetta", Fredrik Arp kertoo ja jatkaa:\n"On erittäin mielenkiintoista, että Kiina ja Venäjä kuuluvat XC60:n viiden suurimman markkina-alueen joukkoon. Tämä kertoo selvää kieltä siitä, että kyseiset kasvavat markkina-alueet ovat käymässä todella suuriksi. Molemmat markkinat nousevat tulevaisuudessa myyntitilastoissa entistä korkeammalle."\nVolvo XC60 -mallia valmistetaan Volvon tehtaalla Belgian Gentissä. Ajoneuvon myynti alkaa Euroopassa vuoden 2008 loppupuolella ja Pohjois-Amerikassa vuoden 2009 alussa.\nSuomessa ennakkomyynti alkaa maaliskuussa, ensimmäiset autot saapuvat Suomeen vuoden 2008 loppupuolella.\nMallisto\tTeho\tHinta\nVolvo XC60 2.4D AWD Kinetic\t120kW/163hv\t48 500€\nVolvo XC60 D5 AWD Kinetic\t136kW/185hv\t50 900€\nVolvo XC60 T6 AWD Momentum\t210kW285hv\t65 900€\nVolvon kansainvälisiltä mediasivuilta löytyy lisää kuvia ja tietoa uuden Volvo XC60 –mallin tekniikasta, muotoilusta ja Volvon turvallisuushistoriasta.\nTiedotusjohtaja Thomas Hallbäck, thallbac@volvocars.com, puh. 09-5044 5325.


Tilinpäätösanalyysi investointisuunnitelmien tukena kohdeyrityksessä\nKumpula, Päivi (Seinäjoen ammattikorkeakoulu, 2015)\nOpinnäytetyön tavoitteena oli selvittää pienen Etelä-Pohjanmaalla toimivan kiinteistöhuoltoon, maan- ja pihanrakennukseen erikoistuneen osakeyhtiön taloudellista tilannetta tilinpäätösanalyysin avulla. Omistaja-näkökulmasta ...\nKassabudjetin laskentapohjan ja budjetointioppaan laatiminen Seinäjoen Ammattikorkeakoulu Oy:lle\nKoski-Aho, Anne (Seinäjoen ammattikorkeakoulu, 2015)\nTämän opinnäytetyön tavoitteena oli kehittää Seinäjoen Ammattikorkeakoulu Oy:lle kassabudjetin laskentapohja ja sen käyttöä koskeva budjetointiopas. Toimeksiantajan tarve kassabudjetille kumpuaa ammattikorkeakoulujen ...\nTilinpäätösanalyysin hyväksikäyttö maataloudessa : Analyysin soveltaminen lihanautatilalla\nNekkonen, Suvi (Seinäjoen ammattikorkeakoulu, 2014)\nYrityksen taloudellisen tilanteen seuranta ja arviointi on yhä tärkeämpi osa yrityksen päätöksentekoa. Opinnäytetyön tarkoituksena oli selvittää tilinpäätösanalyysia soveltaen yrityksen taloudellinen tilanne. Aluksi ...\nLaadunhallintajärjestelmän perusteet pk-yrityksille\nThe grey economy and the effects of its prevention : Point of view of the building sector\nVainionpää, Jonna (Seinäjoen ammattikorkeakoulu, 2016)\nThe aims of this thesis were to introduce three ways of preventing of the grey economy: contractor’s liability, tax number, and reversed charge in value added taxes. Another aim was to find out the effects of grey economy ...\nHeiskanen, Eetu (Seinäjoen ammattikorkeakoulu, 2016)\nOpinnäytetyö tarkastelee verotustietojen julkisuutta. Toimeksiantajana opinnäytetyössä on Länsi-Suomen yritysverotoimisto. Verotustietojen julkisuus on ajankohtainen aihe, joka koskee sekä yhteisöjä että luonnollisia ...\nYrityksen arvonmääritys ja arvon rakentuminen\nVirtala, Jenni (Seinäjoen ammattikorkeakoulu, 2013)\nOpinnäytetyössä tutkittiin yrityksen arvonmääritystä. Tutkimuksen tarkoituksena on perusasioiden lisäksi avata yrityksen arvonmääritystä laajemmin esimerkiksi erilaisia määrityksiä vertailemalla. Aluksi teoriassa käydään ...\nSähköinen taloushallinto - levinneisyys ja käyttöönotto Seinäjoen seuden tilitoimistoissa\nThors, Heidi (Seinäjoen ammattikorkeakoulu, 2013)\nSähköinen taloushallinto on tehnyt tuloaan jo monta vuotta, jopa vuosikymmeniä. Tämän tutkimuksen tavoitteena on selvittää millainen todellisuus on Seinäjoen alueella toimivien tilitoimistojen ja heidän asiakkaidensa osalta. ...\nSukupolvenvaihdos osakeyhtiössä - Matti Saarnio Oy : verotuksen näkökulma\nSaarnio, Maria (Seinäjoen ammattikorkeakoulu, 2013)\nOnnistunut sukupolvenvaihdos, yrityksen koosta tai osapuolista riippumatta, vaatii asiaan paneutumista, huolellista suunnittelua sekä aikaa, monesti jopa vuosia. Suunnittelu tehokkaimmillaan auttaa valitsemaan parhaimman ...\nTilinpäätösanalyysin käyttö luottopäätöksen tukena : Mallianalyysi pankille\nHaatainen, Jani (Seinäjoen ammattikorkeakoulu, 2014)\nTämän opinnäytetyön tavoitteena oli kehittää pankin luottopäätöksentekoa. Tavoitteen saavuttamiseksi laadittiin tilinpäätösanalyysi malliksi pankin käyttöön. Tilinpäätösanalyysin mittauskohteet perustuvat pankin edustajan ...\nAsiasanatilinpäätösanalyysi (7)kannattavuus (6)kirjanpito (6)sähköinen taloushallinto (6)tilinpäätös (6)maksuvalmius (5)sähköinen laskutus (5)tunnusluvut (4)vakavaraisuus (4)taloushallinto (3)tilitoimisto (3)verkkolasku (3)analyysi (2)arvonlisävero (2)arvonmääritys (2)... Katso lisääTekijäBerg, Paula (1)Dahlgren, Sari (1)Haatainen, Jani (1)Hanhisalo, Marja-Liisa (1)Hartikka, Sanna (1)Hauta-Aho, Perttu (1)Heikkilä, Toni (1)Heiskanen, Eetu (1)Honkaniemi, Suvi (1)Isotalo, Maria (1)... Katso lisääKoulutusohjelmaLiiketalouden koulutusohjelma (35)Liiketalous (7)Suuntautumisvaihtoehto\nJulkaisuvuosi2017 (2)2016 (3)2015 (2)2014 (4)2013 (11)2012 (4)2011 (9)2010 (5)2009 (2)


Piilotettu aarre: Erään kaakaopurkin tarina ja mitä se opettaa somesta\nYksinyrittäjälle somenäkyvyys on tärkeää, mutta sisällöntuotannon pitää olla tehokasta, aikaa ei ole hukattavaksi. Siksi kierrätän usein samoja sisältöjä moneen paikkaan, vaikka toki teen niiden lisäksi myös puhtaasti kanavakohtaisia sisältöjä.\nPari viikkoa sitten bongasin kirpparilla kaakaopurkin, joka pisti minut miettimään. Jaoin kaakaopurkkikuvan 4 eri somepalvelussa, ilman sponsorointeja, ja raportoin nyt miten kävi.\nEtukäteen ajatelin, että postaus pärjäisi parhaiten Instagramissa. Kuva saikin siellä 22 tykkäystä, mutta se näytettiin vain 323 ihmiselle, yhteensä 439 kertaa. Tilin seuraajista vain alle 18 % näki kuvan. Postauksen todellinen sitouttamisprosentti on 7%.\nO'boy! Tämä tuttu #kaakaopurkki pysäytti #kirpputorilla. Ajatella, että joku on sen säästänyt! Ja ajatella, että joku haluaa pistää aarteen eteenpäin! ☕☕☕Onko sinun tuotteesi pakkaus (tai esite, flyer, tapahtuman nimilappu, käyntikortti) niin ihana, että joku haluaa säästää sitä kymmeniä vuosia? Jos tietäisit, että on, suunnittelisitko sen eri tavalla? ☕☕☕ #niinihana #nostalginen #kaakao #backto1980s #oboy #johannanmatkassa #pakkaus #myyntipakkaus #markkinointi #visuaalinenilme #marabou #muisto #lapsuusmuistoja\nA post shared by Piilotettu aarre (@piilotettuaarre) on Mar 21, 2019 at 10:58pm PDT\nTwitterissä kuva sai vain kolme tykkäystä. Kuva kuitenkin näytettiin 820 kertaa ja siihen reagoitiin 30 kertaa. Tilin seuraajista alle 14 % näki kuvan ja sisällön todellinen sitouttamisprosentti oli 4%.\nO'boy! Tämä tuttu kaakaopurkki pysäytti kirpputorilla. Ajatella, että joku on sen säästänyt! Ja ajatella, että joku haluaa pistää aarteen eteenpäin. Onko sinun tuotteesi pakkaus (tai esite, flyer, käyntikortti) niin ihana, että joku haluaa säästää sitä kymmeniä vuosia? pic.twitter.com/aPq5tgvuK0\n— Johanna Janhonen (@jjanhone) March 22, 2019\nFacebookissa tykkäyksiä tuli jopa neljä... No "neljä tykkäystä" ei kerro koko totuutta, sillä kuva on näytetty 703 ihmiselle ja sitouttamisia tapahtui 81 kpl. Facebookissa kuva tavoitti siis enemmän ihmisiä, kuin yritykseni sivulla on tykkääjiä, mahtavaa! Todellinen sitouttamisprosentti taas oli peräti 12%.\nMutta entäs sitten LinkedInissä? Kaksi viikkoa sitten tekemäni postaus on kerännyt 51 tykkäystä ja 13 kommenttia ja se on näytetty 5139 henkilölle. LinkedInissä postaus on tavoittanut yli kaksi ja puoli kertaa enemmän ihmisiä kuin mitä omaan verkostooni kuuluu. Todellinen sitouttamisprosentti on tällä hetkellä vain 1% (alussa se oli luonnollisesti paljon enemmän).\nMitäs tästä sitten voidaan oppia?\nÄlä aliarvioi sisältöjäsi. Se, mitä itse pidät Instagram-juttuna, voikin rockata LinkedInissä. Lapsuusmuistoja ja kestävää tuotekehittelyä yhdistänyt postaus oli niin erikoinen, että se huomattiin Facebookissa ja LinkedInissä, mutta Instagramissa tai Twitterissä se ei saanut seuraajia reagoimaan samassa mittakaavassa.\nLinkedInissä postaus kerää yhä näkyvyyttä, vaikka muissa palveluissa se on jo historiallista kamaa.\nÄlä tuijota vain tykkäyksiä, vaan selvitä myös muita lukuja. Algoritmit pitävät huolen siitä, ettei kuviasi kaikille näytetä, joten älä vertaa perunoita ja perunalastuja, vaan laske jokin vertailukelpoinen luku. Itse laskin todellisen sitouttamisprosentin jakamalla reagoinnit tavoitetuilla ihmisillä.\nKierrätä sisältöjäsi ja testaa, mikä missäkin parhaiten toimii.\nTeepä sinäkin testi: jaa jokin sisältö eri palveluissa ja katso parin viikon päästä miten kävi. Jos innostut vertailemaan tuloksia julkisesti, laita kommenttikenttään linkki, tai pingaa minut somessa, niin riennän kurkkimaan. :)\nLabels: sisällöntuotanto, sisältömarkkinointi, sosiaalinen media